hotchpotch/miracl-hf-unified huggingface dataset:
ปลาเสือตอลายใหญ่
ปลาเสือตอลายใหญ่ () เป็นปลาน้ำจืดชนิดหนึ่ง มีชื่อวิทยาศาสตร์ว่า "Datnioides pulcher" เป็นปลาที่อยู่ในวงศ์ปลาเสือตอ (Datnioididae)
มีรูปร่างแบนข้าง ปากยาวสามารถยืดได้ ครีบก้นเล็กมีก้านครีบแข็ง 3 ชิ้น ครีบหลังแบ่งเป็น 2 ตอน ตอนแรกเป็นก้านครีบแข็งมีเงี่ยง 13 ชิ้น ตอนหลังเป็นครีบอ่อน พื้นลำตัวสีเหลืองน้ำตาลจนถึงสีส้มอมดำ มีแถบสีดำคาดขวางลำตัวในแนวเฉียงรวมทั้งสิ้นประมาณ 5–6 แถบ หรือ 7 แถบ โดยมีแถบเส้นที่ 3 เริ่มต้นที่ระหว่างก้านครีบแข็งของครีบหลังอันที่ 1 และ 2 (ซึ่งต่างจากปลาเสือตออินโดนีเซีย ("D. microlepis") ซึ่งเคยรวมเป็นชนิดเดียวกัน ที่มีจุดเริ่มต้นของแถบเส้นที่ 3 ที่จุดเริ่มต้นของก้านครีบแข็งที่หลังอันที่ 1 พอดี) ส่วนหัวมีลักษณะลาดเอียงมาก เกล็ดเป็นแบบสาก มีลักษณะนิสัยอยู่เป็นฝูงเล็ก ๆ ใต้น้ำ โดยมักจะอาศัยบริเวณใกล้ตอไม้หรือโพรงหินด้วยการอยู่ลอยตัวอยู่นิ่ง ๆ หัวทิ่มลงเล็กน้อย หากินในเวลากลางคืน โดยกินอาหารแบบฉกงับ อาหารได้แก่ สัตว์น้ำขนาดเล็กและแมลงต่าง ๆ มีขนาดลำตัวโตสุดประมาณ 40 เซนติเมตร น้ำหนักหนักได้ถึง 7 กิโลกรัม
ปลาเสือตอลายใหญ่ พฤติกรรมในการกินอาหาร คือ มักจะกินเฉพาะอาหารที่มีชีวิตหรือเคลื่อนไหวได้เท่านั้น หากจะให้กินอาหารที่ตายต้องใช้ระยะเวลาในการฝึก น้อยรายมากที่จะฝึกให้กินอาหารเม็ดได้
อาศัยอยู่ตามแม่น้ำสายใหญ่ในภาคกลางของประเทศไทย เช่น แม่น้ำเจ้าพระยา, แม่น้ำแม่กลอง, แม่น้ำท่าจีน ในภาคอีสานเช่น แม่น้ำโขงและสาขา ในต่างประเทศพบที่กัมพูชาและเวียดนาม
โดยเฉพาะที่ บึงบอระเพ็ด จังหวัดนครสวรรค์ ซึ่งพบได้มากที่สุด และเป็นที่ขึ้นชื่อมากเพราะมีรสชาติอร่อย กล่าวกันว่า ใครไปถึงบึงบอระเพ็ดแล้ว ไม่ได้กินปลาเสือตอ ถือว่าไปไม่ถึง แต่ปัจจุบัน ไม่มีรายงานการพบมานานแล้ว จนเชื่อว่าใกล้สูญพันธุ์จากธรรมชาติแล้วในประเทศไทย
ปลาเสือตอลายใหญ่เป็นปลาที่ได้รับการคุ้มครองจากกฎหมายในประเทศไทย เป็นสัตว์น้ำจืดคุ้มครองของกรมประมงร่วมกับปลาชนิดอื่น อีก 3 ชนิด (ปลาตะพัด ("Scleropages formosus"), ปลาหมูอารีย์ ("Ambastaia sidthimunki") และ ปลาค้างคาวดอยอินทนนท์ ("Oreoglanis siamensis")) ซึ่งหากใครจะค้าขายหรือเพาะเลี้ยงต้องได้รับการอนุญาตก่อน
เป็นปลาที่ได้รับความนิยมมากจากนักเลี้ยงปลาสวยงาม เพราะมีสีสันและลวดลายที่สวยงาม เมื่อเวลาล่าเหยื่อจะกางครีบทุกครีบ ก่อนจะฉก แม้จะมีราคาที่แพง เพราะหายาก ปลาที่มีขายในตลาดปลาสวยงามทุกวันนี้ นำเข้าจากประเทศกัมพูชาและเวียดนาม แม้ปัจจุบัน มีผู้เพาะพันธุ์ได้แล้วจากการผสมเทียม แต่ยังได้ผลไม่แน่นอนและไม่คุ้มค่ากับการลงทุน แต่ก็ยังมีความพยายามอยู่จากทั้งภาครัฐและเอกชน
หลวงมัศยจิตรการและ ศ.โชติ สุวัตถิ ได้กล่าวถึงปลาเสือตอลายใหญ่ไว้ในปี พ.ศ. 2503 ว่า
มีชื่อเรียกในภาษาอีสานว่า "ปลาลาด"
Berkeley Open Infrastructure for Network Computing
Berkeley Open Infrastructure for Network Computing หรือ BOINC เป็นซอฟต์แวร์โครงสร้างพื้นฐานสำหรับการสร้างโครงการ Distributed Computing สำหรับงานวิจัยที่ต้องใช้การประมวลผลข้อมูลจำนวนมาก แต่แทนที่ผู้วิจัยจะต้องลงทุนซื้อเครื่องซูเปอร์คอมพิวเตอร์ ก็หันมาใช้ระบบ Grid Computing บนอินเทอร์เน็ต และอาศัยการคำนวณโดยเครื่องคอมพิวเตอร์ของผู้ใช้อาสาสมัครตามบ้านแทน
BOINC พัฒนาขึ้นโดยทีมงานจาก มหาวิทยาลัยแคลิฟอร์เนีย เบิร์กลีย์ นำโดย ดร. เดวิด แอนเดอร์สัน ผู้อำนวยการโครงการ และผู้พัฒนา SETI@home เมื่อ พ.ศ. 2542 โดยปรับปรุงความสามารถให้เป็นระบบที่เปิดกว้างขึ้น สามารถประยุกต์ไปใช้งานกับโครงการอื่นได้ นอกเหนือจากโครงการ เซติ
BOINC ได้รับการบันทึกว่า สามารถประมวลผลได้ 615 TeraFLOPS ด้วยจำนวนผู้ใช้ ประมาณ 4.75 แสนเครื่อง เปรียบเทียบกับ Blue Gene ซูเปอร์คอมพิวเตอร์ที่เร็วที่สุดในโลกของ ไอบีเอ็ม สามารถคำนวณได้ 280 TFLOPS
BOINC Account Manager (BAM) เป็นเว็บไซต์ที่ช่วยการจัดการ สำหรับผู้ใช้ที่มีเครื่องคอมพิวเตอร์จำนวนมาก หรือเข้าร่วมโครงการหลายโครงการ รวมทั้งมีระบบ SMS เข้าโทรศัพท์มือถือแจ้งสถิติและสถานะการทำงานของคอมพิวเตอร์แต่ละเครื่อง และเหมาะสำหรับผู้ใช้ที่ไม่ชำนาญ
account manager ที่ปัจจุบันให้บริการอยู่ คือ
วงศ์ปลาเสือตอ
วงศ์ปลาเสือตอ () เป็นปลากระดูกแข็งจัดอยู่ในกลุ่มปลาที่มีก้านครีบ ในอันดับปลากะพง (Perciformes) ใช้ชื่อวงศ์ว่า Datnioididae (/แดท-นี-โอ-นอย-เด-อา/) และมีเพียงสกุลเดียว คือ "Datnioides" (/แดท-นี-โอ-นอย-เดส/)
"Datnioides" มาจากคำว่า "Datnia" (/แดท-เนีย-อา/) มาจากภาษากรีกโบราณ คือ εἶδος ‎(eîdos) หมายถึง "รูปแบบ" หรือ "ลักษณะที่เหมือนกัน" ขณะที่ชื่อสามัญในภาษาไทย คือ "ปลาเสือตอ" สันนิษฐานว่าเนื่องมาจากรูปร่างที่มีลวดลายคล้ายกับลายของเสือโคร่งหรือเสือลายพาดกลอน กอรปกับพฤติกรรมที่มักลอยตัวอยู่นิ่ง ๆ กับตอไม้ใต้น้ำ
เป็นปลาที่ปากยาว จะงอยปากสามารถยืดได้ เป็นปลากินเนื้อ ครีบหลังแบ่งเป็น 2 ตอน ตอนแรกเป็นก้านครีบแข็งเป็นเงี่ยง 13 ชิ้น ตอนหลังเป็นครีบอ่อน ก้านครีบเดี่ยวก้านที่ 2 ของครีบก้นยาวกว่าก้านครีบเดี่ยวก้านที่ 1 และ 3 ขอบกระดูกแก้มชิ้นกลางเป็นฟันจักแบบฟันเลื่อยชิ้นเล็ก ๆ เกล็ดเป็นแบบสาก เมื่อลูบแล้วจะรู้สึกหยาบ เกล็ดข้างเส้นข้างลำตัวมีมากกว่า 50 แถว
พบกระจายพันธุ์อยู่ทั่วไปในภูมิภาคเอเชียใต้จนถึงเอเชียตะวันออกเฉียงใต้ พบได้ทั้งในน้ำจืด, น้ำกร่อย และน้ำเค็ม
มีลักษณะโดยรวมคือ มีปากยาว ยืดหดได้ สีลำตัวเป็นสีเหลืองหรือส้ม มีลายพาดตามลำตัว 6–8 เส้น ขนาดเล็กใหญ่และจำนวนต่างไปตามแต่ชนิด และถิ่นที่อยู่อาศัย มีพฤติกรรมชอบลอยตัวอยู่นิ่ง ๆ ใต้น้ำ โดยส่วนหัวทิ่มลงเล็กน้อย กินสัตว์น้ำและแมลงเป็นอาหาร โดยวิธีการฉกงับอย่างรวดเร็ว
เป็นปลาที่มีเนื้อรสชาติอร่อย แต่ปัจจุบันนี้ใกล้สูญพันธุ์ เนื่องจากการถูกจับเป็นจำนวนมาก และสภาพแวดล้อมที่เปลี่ยนไป และนิยมเลี้ยงเป็นปลาสวยงามที่ราคาสูงด้วย
เดิมปลาในวงศ์นี้เคยถูกจัดให้อยู่ในวงศ์ Coiidae และ Lobotidae แต่ปัจจุบันได้มีการศึกษาเพิ่มเติมพบว่ามีความแตกต่างกัน จึงแยกออกมาเป็นวงศ์ต่างหาก
ฟิสิกส์โอลิมปิกระหว่างประเทศ
การแข่งขันฟิสิกส์โอลิมปิกระหว่างประเทศ () เป็นการแข่งขันเกี่ยวกับวิชาฟิสิกส์ประจำปี เป็นหนึ่งในการแข่งขันโอลิมปิกวิชาการสำหรับนักเรียนมัธยมศึกษา
ผู้เข้าแข่งขันแบ่งเป็นทีมตามประเทศ ประเทศละไม่เกิน 5 คน การแข่งขันจะเป็นการแข่งขันประเภทบุคคล การคัดเลือกนักเรียนจากประเทศไทยไปแข่งขันนั้นทำโดยคณะอนุกรรมการดำเนินการจัดส่งผู้แทนประเทศไทยไปแข่งขันฟิสิกส์โอลิมปิกระหว่างประเทศที่นายกสมาคมฟิสิกส์แห่งประเทศไทยเสนอให้ สสวท. แต่งตั้ง คณะอนุกรรมการฯจะจัดสอบแข่งขันเป็นรอบ ๆ นำมาเข้าค่ายติวโดยอาจารย์ที่คณะอนุกรรมการฯเสนอ และสอบแข่งขันเป็นรอบ ๆ จนเหลือแปดคนสุดท้าย เพื่อนำไปแข่งขัน ฟิสิกส์โอลิมปิกระดับทวีปเอเชีย (APhO) ประมาณเดือนเมษายน และหลังจากนั้นจะคัดเหลือ 5 คนเพื่อนำไปแข่งขัน International Physics Olympiad ประมาณเดือนกรกฎาคม
การแข่งขันประกอบด้วยภาคทฤษฎีและภาคปฏิบัติ โดยภาคทฤษฏีจะมีเวลาให้ 5 ชั่วโมงในการทำข้อสอบ 3 ข้อใหญ่ โดยอาจแบ่งเป็นข้อย่อยๆ อีกได้ ส่วนภาคปฏิบัตินั้นผู้แข่งขันจะต้องออกแบบการทดลอง ทำการทดลองด้วยอุปกรณ์ที่กำหนดให้มา บันทึกผลการทดลอง และวิเคราะห์ผลการทดลองเพื่อตอบคำถามในข้อสอบภายในเวลาห้าชั่วโมงเช่นเดียวกัน สัดส่วนคะแนนระหว่างภาคทฤษฎีและปฏิบัติคือ 30:20
นักเรียนที่สนใจเป็นตัวแทนประเทศไทยสามารถดูข้อสอบคัดเลือกเก่าๆ รวมทั้งข้อสอบแข่งขัน ฝึกทำโจทย์ปัญหา และคุยปรึกษากับผู้แทนนักเรียนฟิสิกส์โอลิมปิกประเทศไทยได้ที่นี่
สัมผัสที่หก
สัมผัสที่หก () เป็นความสามารถพิเศษเฉพาะบุคคลที่ยังไม่มีข้อพิสูจน์แน่ชัด แต่จะหมายถึง บุคคลที่สามารถรับรู้ข้อมูลเหนือจากสัมผัสปกติทั้งห้า คือ การมองเห็น การได้ยิน การได้กลิ่น การรับรส และการสัมผัส ส่วนใหญ่ จะหมายถึงการ ติดต่อกับวิญญาณของคนตาย หรือ การรับรู้ข้อมูลอนาคต
ปลาเสือตอลายเล็ก
ปลาเสือตอลายเล็ก () ปลาน้ำจืดชนิดหนึ่ง มีชื่อวิทยาศาสตร์ว่า "Datnioides undecimradiatus" อยู่ในวงศ์ปลาเสือตอ (Datnioididae) 
มีรูปร่างคล้ายและพฤติกรรมคล้ายปลาเสือตอลายใหญ่ ("D. pulcher") ซึ่งอยู่ในสกุลเดียวกัน แต่ว่ามีรูปร่างที่เล็กกว่า หัวมีส่วนลาดกว่า มีลายเส้นที่เล็กกว่ามาก เกล็ดมีขนาดใหญ่กว่า พื้นลำตัวค่อนข้างไปทางสีเหลืองอ่อนหรือขาว ขนาดโตเต็มที่ประมาณ 30 เซนติเมตร
พบในแม่น้ำโขงและสาขา ใช้บริโภคในท้องถิ่น แต่ปัจจุบันพบน้อยลง มีแนวโน้มว่าใกล้สูญพันธุ์ในอนาคต และนิยมเลี้ยงเป็นปลาสวยงามด้วย
ปัจจุบัน ปลาเสือตอลายเล็กที่ซื้อขายกันในตลาดปลาสวยงาม ยังเป็นปลาที่ได้จากการจับจากแหล่งน้ำธรรมชาติ เช่น แม่น้ำโขง, แม่น้ำมูล โดยปริมาณการจับในแต่ละปีประมาณ 300,000 ตัว ในช่วงเดือนเมษายน ซึ่งเป็นฤดูแล้ง น้ำในแม่น้ำและตามเขื่อนมีน้อย จะเป็นช่วงที่จับได้ง่ายที่สุด โดยวิธีการดำลงไปจับถึงใต้น้ำ วันหนึ่งจะจับได้กันคนละประมาณ 300-400 ตัว ส่วนในช่วงเดือนพฤศจิกายน-ธันวาคม ปลาเสือตอลายเล็กในเขตจังหวัดเลย, นครพนม, มุกดาหาร, หนองคาย และอุบลราชธานี จะมีไข่มาก กรมประมงจึงได้ไปติดต่อขอซื้อจากการงม และปลาติดข่าย เพื่อให้ได้ไข่ในท้องมาขยายพันธุ์ ซึ่งปัจจุบันกรมประมงกำลังศึกษาเพาะขยายพันธุ์อยู่ โดยสามารถปรับสภาพพ่อแม่พันธุ์ให้กินอาหารเม็ด วางไข่และผสมได้แล้ว แต่ยังไม่ถึงขั้นสามารถถ่ายทอดออกมาเผยแพร่เป็นองค์ความรู้ได้ เนื่องจากลูกปลาวัยอ่อน อายุ 2–3 วัน ยังมีอัตรารอดที่ต่ำเพียงแค่ร้อยละ 30
มีชื่อเรียกในภาษาอีสานว่า "ปลาเสือลายน้อย"
เปนชู้กับผี
เปนชู้กับผี เป็นภาพยนตร์แนวสยองขวัญ ออกฉายในปี พ.ศ. 2549 ผลงานการกำกับภาพยนตร์เรื่องที่ 3 ของวิศิษฏ์ ศาสนเที่ยง และเป็นผลงานเรื่องแรกซึ่งวิศิษฏ์ให้ผู้อื่นเป็นผู้เขียนบทภาพยนตร์ให้ นั่นคือ ก้องเกียรติ โขมศิริ หนึ่งใน "โรนินทีม" ซึ่งกำกับภาพยนตร์เรื่อง "ลองของ"
สยามประเทศ ปี พ.ศ. 2477 นวลจัน สาวตั้งครรภ์เดินทางเพื่อตามหาสามีที่หายตัวไปของเธอ เธอได้ขอเข้าพักอาศัยในคฤหาสน์ของแม่ม่าย ชื่อว่า รัญจวน นอกจากเธอแล้ว ผู้คนในคฤหาสน์ยังมีแม่บ้านใหญ่ซึ่งสวมชุดดำปิดคอตลอดเวลา เธอเป็นผู้คอยดูแลคฤหาสน์ชื่อ สมจิตและสาวใช้ชื่อ ช้อยซึ่งเป็นผู้ที่คอยช่วยเหลือนวลจัน ในไม่ช้า นวลจันก็ค้นพบว่าในคฤหาสน์มีเรื่องราวอันน่ากลัวซุกซ่อนอยู่ รวมถึงความไม่ชอบมาพากลของบรรดาผู้พักอาศัยในคฤหาสน์แห่งนี้เดิมที วิศิษฏ์สร้างหนังเรื่องนี้ตามคำขอของผู้บริหารบริษัท ไฟว์สตาร์ ซึ่งเป็นผู้อำนวยการสร้างผู้มีพระคุณ นั่นคือ เจริญ เอี่ยมพึ่งพร ภาพยนตร์เรื่องนี้มีความแตกต่างที่สำคัญจากผลงาน 2 เรื่องก่อน คือ ฟ้าทะลายโจร และหมานคร ของวิศิษฏ์ คืองานด้านภาพซึ่งไม่ได้ใช้สีฉูดฉาดตามอย่างหนังไทยสมัยก่อน แต่โดยรวมสำหรับ "เปนชู้กับผี" วิศิษฏ์ยังได้แรงบันดาลใจจากวัฒนธรรมไทยสมัยก่อนเหมือนเดิม วิศิษฏ์กล่าวว่าเขาตั้งใจมอบความดีของหนังเรื่องนี้แด่ ครูเหม เวชกร ศิลปินผู้เป็นปูชนียบุคคลในวงการศิลปะเมืองไทย นอกเหนือจากพล็อตเรื่องซึ่งว่าด้วยความผูกพันระหว่างผีกับคนตามอย่างชุดเรื่องสั้นผีราคาสิบสตางค์อันเป็นที่รู้จักกันดีซึ่งท่านเป็นผู้ประพันธ์ขึ้นแล้ว วิศิษฏ์ยังอ้างอิงการถ่ายภาพและจัดแสงอย่างเข้มงวดตามแบบภาพประกอบเรื่องสั้นชุดเดียวกันนี้ซึ่งวาดโดยท่านเองอีกด้วย
ภาพยนตร์ใช้เพลงเก่า "สิ้นรักสิ้นสุข" ของวงสุนทราภรณ์ เป็นเพลงประกอบหลัก ขับร้องโดย นรีกระจ่าง คันธมาส และได้รางวัลเพลงนำภาพยนตร์ยอดเยี่ยม รางวัลพระราชทานพระสุรัสวดี ครั้งที่ 28 ประจำปี พ.ศ. 2549
จนถึงปี 2549 นี้ "เปนชู้กับผี" เป็นภาพยนตร์ที่ทำรายได้ในประเทศไทยดีที่สุดของวิศิษฏ์ นับตั้งแต่เขาเริ่มกำกับหนังมา หนังทำรายได้ไปประมาณ 20 ล้านบาท และคำวิจารณ์ที่มีต่อหนังส่วนใหญ่ก็เป็นไปในทางบวก นอกจากนั้น หนังยังได้รับการจัดซื้อไปฉายในต่างประเทศอีกด้วย
บันทึกสถิติโลกกินเนสส์
หนังสือบันทึกสถิติโลกกินเนสส์ หรือ กินเนสส์บุ๊ค () เป็นหนังสือที่บันทึกที่สุดในโลกด้านต่างๆ โดยออกเป็นรูปแบบหนังสือรายปี
เมื่อวันที่ 10 พฤศจิกายน ค.ศ. 1951 ในโรงเบียร์กินเนสส์ เซอร์ฮิวจ์ บีเวอร์ ผู้จัดการโรงเบียร์ได้ถกเถียงกับเพื่อนๆว่า นกหัวโตหลังจุดสีทอง หรือ ไก่ป่าเกราส์ บินเร็วกว่ากัน ซึ่งไม่สามารถหาอะไรมาอ้างอิงได้ และเขาพบว่ายังมีคำถามอีกมากมายในผับทั่วอังกฤษที่ยังไม่สามารถหาคำตอบได้ จึงเกิดความคิดที่จะรวบรวมคำตอบของคำถามเหล่านี้ขึ้น โดยใช้ชื่อว่า The Guinness Book of Records ตีพิมพ์ครั้งแรก 1,000 เล่ม เมื่อปี ค.ศ. 1954 โดยชื่อกินเนสส์มาจากชื่อโรงเบียร์กินเนสส์ นั่นเอง โดยโรงเบียร์กินเนสส์ไม่ได้มีส่วนร่วมในการผลิตหนังสือแต่อย่างใด
ฟาร์มจระเข้
ฟาร์มจระเข้ เป็นที่เลี้ยงจระเข้ในเชิงเศรษฐกิจ โดยสร้างรายได้จากการขายเนื้อและหนังจระเข้ บางฟาร์มก็มีการแสดงโชว์การจับจระเข้ด้วย หรือ บางฟาร์มก็นำรวมกับสวนสัตว์
เฉาก๊วย
เฉาก๊วย หรือ เฉ่าก้วย (草餜) (草粿) เป็นอาหารหวานชนิดหนึ่ง ซึ่งแพร่หลายในประเทศจีน จนถึงเอเชียตะวันออกเฉียงใต้ เป็นที่รู้จักกันดีในฐานะที่เป็นทั้งในอาหารหวาน และเครื่องดื่มเพื่อสุขภาพ สำหรับในประเทศไทยนั้น ถือว่าเป็นอาหารหวานระดับพื้นบ้าน เนื่องจากมีการจำหน่ายทั่วไปในชุมชนเมืองทั่วประเทศ
เฉาก๊วย เป็นผลผลิตต่อเนื่องจากการแปรรูปต้นเฉาก๊วย ซึ่งเป็นพืชในวงศ์ Lamiaceae (วงศ์มิ้นท์) วงศ์เดียวกับ สะระแหน่ กะเพรา โหระพา แมงลัก และ ยี่หร่า
วิธีทำเฉาก๊วยอย่างง่ายๆ คือ นำต้นเฉาก๊วยแห้งมาต้ม จนยางไม้และแพคตินละลายออกมาได้น้ำสีน้ำตาลดำ เรียกว่า ชาเฉาก๊วย จากนั้นก็กรองเอาแต่น้ำ แล้วนำไปผสมกับแป้งพืช เพื่อให้เฉาก๊วยคงตัวเป็นเจลลี่ ซึ่งส่วนประกอบนั้น แต่ละเจ้าจะมีสูตรของตนเอง วิธีที่เป็นต้นตำรับโบราณนั้น นิยมผสมกับแป้งท้าวยายม่อม และแป้งมันสำปะหลัง อัตราส่วนตามความเหมาะสม โดยแป้งมันจะทำให้เนื้อเฉาก๊วยนิ่ม (ใส่มากจะเหลว) ส่วนแป้งท้าวยายม่อมจะให้เนื้อเฉาก๊วยคงรูปได้นาน อาจปรับปรุงโดยใส่แป้งข้าวเจ้าเพื่อให้แข็งตัวขึ้น หรือเพิ่มแป้งข้าวเหนียวให้มีความหนุบหนับ หรือใส่ส่วนผสมอื่นๆ ก็ได้ ปัจจุบัน มีผู้ค้าบางรายใส่สีผสมอาหารให้สีดำเข้มบ้าง ใส่วุ้น-เจลาติน เพื่อประหยัดต้นทุนก็มี
การรับประทานเฉาก๊วยแต่เดิมชาวจีนจะกินกับน้ำตาลทรายแดง โดยเอามาคลุกกับน้ำตาลให้เข้ากัน คนไทยนำมาดัดแปลงโดยหั่นเป็นชิ้นๆ ใส่ในน้ำเชื่อมและน้ำแข็ง กินกับข้าวโพด ลูกชิด หรือลูกตาลเชื่อมก็ได้
มาจากคำว่า เฉาก๊วย ในภาษาแต้จิ๋ว(草餜) แต่มักนิยมเขียนคำว่า 粿 มากกว่า(草粿) หมายถึงขนมหญ้า เพราะทำมาจาหญ้าเฉาก๊วยระวังสับสนกับต้นเฉากว่อในจีนซึ่งใช้ตัวเขียนเดียวกัน
เช่นเดียวกับพืชอื่นๆในวงศ์มิ้นท์ เฉาก๊วยมีสรรพคุณแก้ร้อนในกระหายน้ำ แต่เนื่องจากมีระดับของน้ำมันหอมระเหย และสารออกฤทธิ์ ในระดับที่ต่ำกว่าตระกูลกะเพราเป็นอย่างมาก จึงส่งผลให้เฉาก๊วยไม่มีฤทธิ์ขับลม หรือบรรเทาปวด เหมือนดังที่มีในพืชตระกูลกะเพรา-โหระพา
วิทยาลัยเทคโนโลยีสยามบริหารธุรกิจ
วิทยาลัยเทคโนโลยีสยามบริหารธุรกิจ (SBAC; คำอ่าน : เอส-แบค) หรือ Siam Business Administration Technological College เป็นสถาบันการศึกษาระดับอาชีวศึกษา ที่มีชื่อเสียง ตั้งอยู่ที่ ถนนพหลโยธิน แขวงอนุสาวรีย์ เขตบางเขน กรุงเทพมหานคร เปิดสอน 2 ระดับ คือ ปวช. และ ปวส. มีอาคารเรียนที่สวยงามทันสมัย ติดเครื่องปรับอากาศทุกห้อง พร้อมเครื่องพิมพ์ดีดและเครื่องคอมพิวเตอร์มากกว่า 1000 เครื่อง ซึ่งมีสถาบันในเครือ 2 สถาบัน คือ โรงเรียนสยามคอมพิวเตอร์และภาษา และ มหาวิทยาลัยนอร์ทกรุงเทพ และในขณะนี้ วิทยาลัยเทคโนโลยีสยามบริหารธุรกิจ ได้ขยายเป็น 2 สาขา คือวิทยาเขตนนทบุรี (SBAC 2) ที่ สี่แยกแคราย
วิทยาลัยเทคโนโลยีสยามบริหารธุรกิจ เป็นโรงเรียนอาชีวะศึกษาแห่งแรก ที่ใช้ สูท เป็นเครื่องแต่งกาย เป็นแห่งแรกของประเทศ ซึ่งเริ่มใช้ตั้งแต่ปีการศึกษา 2539 หรือตั้งแต่ปีเริ่มที่ดำเนินการเรียนการสอน ทำให้นักเรียนมีความภาคภูมิใจต่อเครื่องแบบ เหตุผลที่ใช้สูท เนื่องจากการใส่สูท ทำให้นักเรียน นักศึกษา มีภูมิฐาน โดยเครื่องแบบของวิทยาลัยเทคโนโลยีสยามบริหารธุรกิจ ยังติดอันดับแฟชันชุดนักเรียน อีกด้วยเปิด 2 หลักสูตร ภาคภาษาไทย และ ภาคภาษาอังกฎษ (English Program) เปิดดำเนินการสอน 6 สาขาวิชา
ในหลักสูตรภาคภาษาอังกฤษ เปิดดำเนินการเรียนการสอน โดยมีการเชื่อมโยงกับ สถานศึกษาของประเทศออสเตรเลีย คือ สถาบัน TAFE โดยใช้อาจารย์ต่างประเทศ เป็นคนสอนทั้งหมด โดยวิชาด้านภาษาอังกฤษ จะดำเนินการสอนโดยเจ้าของภาษาเป็นผู้สอน และ วิชาทั่วไปจะดำแนินการสอนโดยอาจารย์ชาวฟิลิปปินส์ แต่เปิดดำเนินการสอน เพียง 1 สาขา คือ คอมพิวเตอร์ธุรกิจ ในสมัยก่อนมีการเปิดระดับ ปวส. แต่ทว่า เนื่องจากนักศึกษาเรียนต่อน้อย จึงหยุดดำเนินการไปได้ระยะหนึ่งแล้ว โดยผู้ที่จบ จะได้รับใบประกาศนียบัตรจาก สถาบัน TAFE อีกด้วย
เดินดำเนินการสอน 6 สาขาวิชา
โดราเอมอนฉบับการ์ตูนทีวี
โดราเอมอนฉบับการ์ตูนทีวี (Doraemon television series) เป็นภาพยนตร์การ์ตูนสัญชาติญี่ปุ่น เริ่มออกอากาศทางโทรทัศน์ครั้งแรกในประเทศญี่ปุ่นช่วงระหว่างวันที่ 1 เมษายน ถึง 30 กันยายน พ.ศ. 2516 ทาง แต่ยังไม่เป็นที่รู้จักนัก จนต่อมาปี พ.ศ. 2522 ทีวีอาซาฮีทำให้การ์ตูนทีวีนี้ได้รับความนิยมเป็นอย่างมาก ออกอากาศไปทั้งหมด 1,049 ตอน ออกฉายตอนสุดท้ายเมื่อวันที่ 25 มีนาคม พ.ศ. 2548 หลังจากนั้นมีการสร้างการ์ตูนทีวีชุดนี้เพิ่มเติมโดยมีทีมนักพากย์ชุดใหม่ เพื่อเป็นการฉลองการครบรอบของโดราเอมอนเริ่มออกอากาศเมื่อวันที่ 15 เมษายน พ.ศ. 2548 สำหรับประเทศไทยเริ่มออกกาศครั้งแรกในปี พ.ศ. 2525 ทางสถานีโทรทัศน์ไทยทีวีสีช่อง 9 อ.ส.ม.ท.
โดราเอมอนฉบับการ์ตูนทีวีในประเทศไทยเริ่มออกอากาศครั้งแรกทาง สถานีโทรทัศน์ไทยทีวีสีช่อง 9 อ.ส.ม.ท. หรือโมเดิร์นไนน์ทีวีในปัจจุบัน เริ่มออกอากาศวันแรกเมื่อวันที่ 5 กันยายน พ.ศ. 2525 ช่วงเวลาประมาณ 10.00 น. ในวันเสาร์ และอาทิตย์ โดยฉายต่อจากการ์ตูนทีวีเรื่อง หน้ากากเสือ หลังจากได้ออกอากาศก็ได้รับความนิยมเป็นอย่างมาก เป็นการสร้างชื่อให้กับช่อง 9 อ.ส.ม.ท. ให้เป็นที่ยอมรับในเรื่องการ์ตูนทีวี หลังจากนั้นทางช่อง 9 ก็นำกลับมาฉายใหม่หลายครั้ง แต่ในฉบับการ์ตูนทีวีที่ออกกาศทางช่อง 9 จะเรียกโดราเอมอน ว่า "โดเรม่อน" ตามชื่อที่ใช้โดย สำนักพิมพ์วิบูลย์กิจ ผู้พิมพ์โดราเอมอนฉบับการ์ตูนในสมัยนั้น และไชโยภาพยนตร์ ผู้จัดฉายโดราเอมอนฉบับภาพยนตร์ ปัจจุบัน (พ.ศ. 2550) ทางโมเดิร์นไนน์ทีวีได้นำโดราเอมอน มาออกอากาศอีกครั้งทุกวันศุกร์ เวลา 16.40-17.05 และต่อมาในวันเสาร์ที่ 5 พฤษภาคม โดราเอมอนก็้เปลี่ยนเวลาฉายมาเป็นทุกวันเสาร์-อาทิตย์ เวลา 8.05-8.30 น. และเมื่อปี 2555 ได้ฉายใหม่อีกรอบหนึ่ง แต่ปรับเวลาเป็น 08.15-08.30 น.
ในประเทศญี่ปุ่น มีการเปลี่ยนตัวนักพากย์ตัวละครหลักถึง 3 ชุดด้วยกัน ชุดแรกพากย์ในช่วง ปี พ.ศ. 2516 ที่โดราเอมอนเริ่มออกอากาศครั้งแรกทางนิปปอนเทเลวิชัน ต่อมาเมื่อย้ายมาออกอากาศทางทีวีอาซาฮี ก็ได้เปลี่ยนเป็นอีกชุดหนึ่ง ซึ่งเป็นชุดที่พากย์เสียงให้โดราเอมอนนานที่สุด คือตั้งแต่ พ.ศ. 2522 ถึง พ.ศ. 2548 แต่เมื่อได้มีการสร้างการ์ตูนทีวีชุดใหม่ขึ้นเพื่อเป็นการฉลองครบรอบ 25 ปี ทางทีวีอาซาฮี จึงได้ประกาศทีมนักพากย์ชุดใหม่แทนชุดเก่าที่ปลดเกษียณไป
สำหรับประเทศไทยทีมนักพากย์เสียงภาษาไทยก็เป็นชุดเดิมตั้งแต่การออกอากาศครั้งแรกทางสถานีโทรทัศน์ไทยทีวีสีช่อง 9 อ.ส.ม.ท. โดยเริ่มพากย์มาตั้งแต่ปี พ.ศ. 2525 จนถึงปัจจุบัน แต่ก็มีเปลี่ยนผู้พากย์บางคนบ้าง โดยมีทีมนักพากย์ตัวละครหลักดังนี้
เพลงประกอบในโดราเอมอนฉบับการ์ตูนทีวี ใช้ในตอนเปิดเรื่อง (opening theme) ของทุกตอน มีอยู่ด้วยกันหลายแบบ แต่ที่นิยมและเป็นรู้จักกันมากที่สุดก็คือเพลงของทีวีอาซาฮี ซึ่งมีการเปลี่ยนนักร้องมาแล้ว 5 คนแต่ยังใช้เนื้อเพลงและดนตรีประกอบดังเดิม เพลงนี้มีชื่อว่า "เพลงของโดราเอมอน" หรือในชื่อภาษาญี่ปุ่นว่า "โดราเอมอน โนะ อุตะ" (ドラえもんのうた, Doraemon no uta) นอกจากนี้ยังเพลงตอนปิดเรื่อง (ending theme) อีกด้วย
ออดิโอสเลฟ
ออดิโอสเลฟ () เป็นวงฮาร์ดร็อกซุปเปอร์กรุ๊ปที่เกิดจากการรวมตัวของ 3 สมาชิกหลักวงเรจอะเกนสต์เดอะแมชชีน ได้แก่ ทอม โมเรลโล (กีต้าร์), ทิม คอมเมอร์ฟอร์ด (เบส) และแบรด วิลก์ (กลอง) ร่วมด้วยคริส คอร์เนลล์ นักร้องนำวงซาวด์การ์เดน
หลังจากออดิโอสเลฟออกผลงานอัลบั้มที่ประสบความสำเร็จทั้ง 3 ชุด พวกเขาได้รับการเสนอชื่อเข้าชิงรางวัลแกรมมี่ 3 ครั้ง และถือเป็นวงอเมริกันร็อกวงแรกที่ได้แสดงคอนเสิร์ตเปิดโล่งในคิวบา คอร์เนลล์พูดไว้เมื่อเดือนกุมภาพันธ์ 2007 ว่า "เขาออกจากวงโดยการถาวร เนื่องจากความขัดแย้งของปัญหาส่วนตัวที่แก้ไขไม่ได้ และความแตกต่างทางด้านแนวเพลง" ด้านทั้ง 3 คนที่เหลือก็ยุ่งกับการกลับมารวมตัวใหม่ของวงเรจอะเกนสต์เดอะแมชชีน โมเรลโลและคอร์เนลล์ออกผลงานเดี่ยวในปี 2007 ทำให้ออดิโอสเลฟแยกวงอย่างเป็นทางการ ต่อมาในเดือนมกราคม 2017 ออดิโอสเลฟประกาศรวมตัวอีกครั้ง แต่ในอีกสี่เดือนต่อมา คริส คอร์เนลล์ นักร้องนำของวงเสียชีวิต
ฟรานซ์ เฟอร์ดินานด์
ฟรานซ์ เฟอร์ดินานด์ () เป็นวงอาร์ตร็อกจากกลาสโกว์ สก็อตแลนด์ ตั้งชื่อตามอาร์คดยุคชาวออสโตร-ฮังการ์เรียนที่ถูกลอบปลงพระชนม์จนเป็นชนวนของสงครามโลกครั้งที่หนึ่ง
ฟรานซ์ เฟอร์ดินานด์ เริ่มฟอร์มวงกันในช่วงปลายปี 2001 แม้สมาชิกส่วนใหญ่จะไม่ได้มีฝีมือเก่งฉกาจในทางดนตรี แต่พวกเขาก็มีจุดหมายร่วมกันก็คือ “ต้องทำเพลงที่สาว ๆ ฟังแล้วอยากเต้นรำตามไปด้วย” ในระยะแรก พวกเขาใช้โกดังเก่าเป็นสถานที่ซ้อมดนตรีและจัดปาร์ตี้ รวมทั้งฝึกฝีมือในการแสดงสดจนกลายเป็นที่กล่าวขวัญ และสร้างชื่อเสียงให้กับวงได้เป็นอย่างดี จนอาจจะดีเกินไปด้วยซ้ำเมื่อสมาชิกของวงถูกจับในข้อหาเปิดสถานเริงรมย์โดยไม่ได้รับอนุญาต หลังจากชดใช้ความผิดเป็นที่เรียบร้อย สมาชิกในวงก็ตัดสินใจที่จำทำอะไรที่เป็นเรื่องเป็นราวมากกว่าเดิม ในที่สุดพวกเขาก็ได้เซ็นสัญญากับสังกัดอินดี้ Domino Records ออกซิงเกิลแรกคือ ‘Darts Of Pressure’ (2003)
อัลบั้มแรก “Franz Ferdinand” ชื่อเดียวกับวงคือผลงานดนตรีที่เต็มไปด้วยเพลงร็อกสนุก ๆ ที่มาพร้อมกับท่วงทำนองติดหู และชวนขยับแข้งขยับขา ซึ่งก็สามารถคว้าอันดับ 3 UK Album Chart มาได้อย่างเหลือเชื่อ เช่นเดียวกับ “Take Me Out” ซึ่งถูกตัดเป็นซิงเกิ้ลแรก และสามารถคว้าอันดับ 3 UK Single Chart ‘Take Me Out’ มีมิวสิกวิดีโอสุดเท่ห์ที่ทำให้เพลงนี้ได้รับรางวัล Breakthrough Of The Year จากเวที เอ็มทีวี วิดีโอ มิวสิก อวอร์ดส (2004) อัลบั้มแรกขายไปมากกว่า 3 ล้านก๊อปปี้ และชื่อเสียงของฟรานซ์ เฟอร์ดินานด์ ก็เริ่มหอมหวนมากขึ้นเรื่อย ๆ เมื่อพวกเขากวาดรางวัลจากทุกเวที ไม่ว่าจะเป็น Mercury Music Prize, Brits Awards, เอ็มทีวี วิดีโอ มิวสิก อวอร์ดส, NME Awards และ Ivor Novello Awards
อัลบั้มชุดที่สองชุดนี้มีชื่อว่า ‘You Could Have It So Much Better’ ได้ Rich Costey ทำหน้าที่โปรดิวเซอร์เช่นเดียวกับอัลบั้มแรก อัลบั้มชุดนี้บันทึกเสียงจนเสร็จสมบูรณ์ที่ Avatar Studios ในนิวยอร์กเมื่อเดือนมิถุนายน 2005 มีซิงเกิ้ลแรกคือ ‘Do You Want To’
ซีเกมส์ 2009
กีฬาซีเกมส์ 2009 เป็นการแข่งขันซีเกมส์ ครั้งที่ 25 หรือ เวียงจันทน์เกมส์ จัดขึ้นที่เวียงจันทน์ ประเทศลาว ระหว่างวันที่ 9-18 ธันวาคม พ.ศ. 2552 ตัวนำโชคเป็นช้างเผือกงานิล 2 เชือก ตัวผู้ ชื่อ "จำปา" และ ตัวเมีย ชื่อ "จำปี" สัญลักษณ์การแข่งขันเป็นรูปพระธาตุหลวง ซึ่งเป็นสัญลักษณ์สำคัญของชาติและแม่น้ำโขง ซึ่งสะท้อนถึงวิถีชีวิตของชาวลาว ส่วนสัญลักษณ์นำเอาอักษรลาวโบราณมาจัดทำ และการจัดการแข่งขันในครั้งนี้ยังนับเป็นการเฉลิมฉลองในโอกาสที่กีฬาซีเกมส์จัดการแข่งขันครบรอบ 50 ปีอีกด้วย
การแข่งขันกีฬาซีเกมส์ครั้งนี้ลาวได้รับความช่วยเหลือจากประเทศเพื่อนบ้าน เช่น ประเทศจีนให้เงินสนับสนุนถึง 100 ล้านดอลลาร์สหรัฐ หรือประมาณ 3,600 ล้านบาท เพื่อก่อสร้างสนามกีฬาแห่งชาติแห่งใหม่บนเนื้อที่กว่า 300 ไร่บนป่าเสื่อมโทรมในกรุงเวียงจันทน์ และประเทศลาวได้แสดงความจำนงขอความช่วยเหลือจากประเทศไทย 3 ประเด็น คือ จัดส่งผู้ฝึกสอนช่วยฝึกซ้อมนักกีฬาลาว รับการสนับสนุนอุปกรณ์กีฬาภายหลังจากที่ไทยใช้จัดการแข่งขันซีเกมส์ 2007 และต้องการให้ไทยช่วยเหลือปรับปรุงซ่อมแซมสนามแข่งขันบางสนาม ทั้งนี้เนื่องจากไทยมีประสบการณ์จัดซีเกมส์มาหลายครั้ง และต้องการสานสัมพันธ์ไทย-ลาวให้แน่นแฟ้นยิ่งขึ้น
==ชนิดกีฬาที่แข่งขัน
ศูนย์กีฬาแห่งใหม่
มหาวิทยาลัยแห่งชาติลาว (ดงโดก)
สนามแข่งขันอื่นๆ
กีฬาแหลมทอง 1959
กีฬาแหลมทอง 1959 () เป็นการแข่งขันกีฬาแหลมทองครั้งแรก (ซึ่งต่อมาก็คือซีเกมส์) จัดขึ้นในแถบบริเวณประเทศ เอเชียตะวันออกเฉียงใต้ มีประเทศที่เข้าร่วมอยู่ 6 ประเทศประกอบด้วย ประเทศเมียนมาร์, ประเทศลาว, ประเทศมาเลเซีย, ประเทศสิงค์โปร์, ประเทศไทย ,ประเทศเวียดนาม มีนักกีฬาจำนวน 518 คนประกอบด้วยนักกีฬาชาย 480 คนและนักกีฬาหญิง 38 คน ในการแข่งขัน โดยในกีฬาแหลมทองครั้งนี้มีกีฬาทั้งหมดคือกรีฑา, แบตมินตัน, บาสเก็ตบอล, มวย, จักรยาน, ฟุตบอล, เทนนิส, ยิงปืน, ว่ายน้ำ, ปิงปอง, วอลเลย์บอล, ยกน้ำหนัก
ประเทศไทยคว้าเหรียญทองมากที่สุดในครั้งนี้โดยมีทั้งหมด 36 เหรียญทอง, 26 เหรียญเงิน, 16 เหรียญทองแดง, รองลงมาคือ เมียนมาร์ และ มาเลเซีย โดยในประเทศได้ส่งนักกีฬา 194 คนสำหรับการแข่งขันกีฬาแหลมทอง, (สามารถเรียกได้อย่างอื่น เซียปเกมส์ครั้งที่ 1 / ซีเกมส์ครั้งที่ 1) โดยมีนักกีฬาชาย 155 คน และนักกีฬาหญิง 21 คน และมีทีมทั้งหมด 18 ทีม โดยมีการจัดพิธีการแข่งขันเมื่อวันที่ 12 ธันวาคม ถึง 17 ธันวาคม พ.ศ. 2502 เดิมได้มีการกำหนดให้ ประเทศกัมพูชา หนึ่งในหกประเทศที่เป็นผู้ก่อตั้งกีฬาแหลมทอง, ไม่สามารถที่จะจัดตั้งพิธีการได้, จึงได้รับมอบหมายให้ ประเทศไทย เป็นเจ้าภาพการแข่งขันโดยมีประธานคือ หลวงสุขุมนัยประดิษฐ (ประดิษฐ์ สุขุม)
ช้างเล่นวอลเลย์บอล
วันที่12ธันวาคม มีพิธีเปิดการแข่งขันกีฬาแหลมทองครั้งแรกของประเทศไทยโดยสมเด็จพระเจ้าอยู่หัวเสด็จพระราชดำเนินเปิดการแข่งขัน
วันที่17ธันวาคม ปิดการแข่งขัน
กีฬาแหลมทอง 1961
กีฬาแหลมทอง 1961 (พ.ศ. 2504) ถือได้ว่าเป็นการจัดการแข่งขันซีเกมส์ ครั้งที่ 2 โดยมีย่างกุ้ง ประเทศพม่า เป็นเจ้าภาพ ซึ่งจัดการแข่งขันตั้งแต่ 11 ถึง 16 ธันวาคม พ.ศ. 2504
กีฬาแหลมทอง 1965
กีฬาแหลมทอง 1965 (พ.ศ. 2508) ถือได้ว่าเป็นการจัดการแข่งขันซีเกมส์ ครั้งที่ 3 โดยมีกัวลาลัมเปอร์ ประเทศมาเลเซีย เป็นเจ้าภาพ ซึ่งจัดการแข่งขันตั้งแต่ 14 - 21 กันยายน พ.ศ. 2508
การแข่งขันครั้งนี้ ที่ประเทศมาเลเซีย มีประเทศที่เข้าร่วมการแข่งขัน 7 ประเทศ คือ พม่า ลาว เวียดนาม
กัมพูชา มาเลเซีย สิงคโปร์ และไทย มีการแข่งขันกีฬา14 ชนิด คือ กรีฑา แบดมินตัน มวยสากล จักรยาน
ฟุตบอล ยูโด ลอนเทนนิส ยิงปืน เซปักตะกร้อ ว่ายน้ำ เทเบิลเทนนิส วอลเลย์บอล ฟุตบอล และยกน้ำหนัก
มีนักกีฬาเข้าร่วมการแข่งขันทั้งหมด 963 คน เจ้าเหรียญทอง คือ ไทย ได้ 38 เหรียญทอง 33 เหรียญเงิน 35 เหรียญทองแดง
อันดับสอง คือ มาเลเซีย อันดับสาม คือ สิงคโปร์
กีฬาแหลมทอง 1967
กีฬาแหลมทอง 1967 (พ.ศ. 2510) ถือได้ว่าเป็นการจัดการแข่งขันซีเกมส์ ครั้งที่ 4 โดยมีกรุงเทพมหานคร เป็นเจ้าภาพ ซึ่งจัดการแข่งขันตั้งแต่ 9 ถึง 16 ธันวาคม พ.ศ. 2510 นับเป็นการจัดการแข่งขันกีฬาแหลมทอง (ซีเกมส์) ครั้งที่ 2 ของประเทศไทย
กีฬาแหลมทองครั้งนี้ พระบาทสมเด็จพระปรมินทรมหาภูมิพลอดุลยเดชทรงเข้าร่วมในการแข่งขันด้วย โดยวันที่ 16 ธันวาคม 2510 ทรงรับการทูลเกล้าฯ ถวายเหรียญทองจากการแข่งขันเรือใบประเภทโอเค และเป็นเรือใบที่ทรงต่อเอง ภายหลังคณะรัฐมนตรีจึงมีมติเห็นชอบกำหนดให้วันที่ 16 ธันวาคมของทุกปี เป็นวันกีฬาแห่งชาติ
พระบาทสมเด็จพระเจ้าอยู่หัวภูมิพลอดุลยเดช ในประเภทเรือใบ
กีฬาแหลมทอง 1969
กีฬาแหลมทอง 1969 (พ.ศ. 2512) ถือได้ว่าเป็นการจัดการแข่งขันซีเกมส์ ครั้งที่ 5 โดยมีย่างกุ้ง ประเทศพม่า เป็นเจ้าภาพ ซึ่งจัดการแข่งขันตั้งแต่ 9 ถึง 16 ธันวาคม พ.ศ. 2512 นับเป็นการจัดการแข่งขันกีฬาแหลมทอง (ซีเกมส์) ครั้งที่ 2 ของประเทศพม่า
พลอากาศเอกทวี จุลละทรัพย์ ในประเภทเรือใบ
กีฬาแหลมทอง 1971
กีฬาแหลมทอง 1971 (พ.ศ. 2514) ถือได้ว่าเป็นการจัดการแข่งขันซีเกมส์ ครั้งที่ 6 โดยมีกัวลาลัมเปอร์ ประเทศมาเลเซีย เป็นเจ้าภาพ ซึ่งจัดการแข่งขันตั้งแต่ 6 ถึง 13 ธันวาคม พ.ศ. 2514 นับเป็นการจัดการแข่งขันกีฬาแหลมทอง (ซีเกมส์) ครั้งที่ 2 ของประเทศมาเลเซีย
กีฬาแหลมทอง 1973
กีฬาแหลมทอง 1973 (พ.ศ. 2516) ถือได้ว่าเป็นการจัดการแข่งขันซีเกมส์ ครั้งที่ 7 โดยมีประเทศสิงคโปร์ เป็นเจ้าภาพ ซึ่งจัดการแข่งขันตั้งแต่ 1 ถึง 8 กันยายน พ.ศ. 2516
กีฬาแหลมทอง 1975
กีฬาแหลมทอง 1975 (พ.ศ. 2518) ถือได้ว่าเป็นการจัดการแข่งขันซีเกมส์ ครั้งที่ 8 โดยมีกรุงเทพมหานคร เป็นเจ้าภาพ ซึ่งจัดการแข่งขันตั้งแต่ 9 ถึง 16 ธันวาคม พ.ศ. 2502 นับเป็นการจัดการแข่งขันกีฬาแหลมทอง (ซีเกมส์) ครั้งที่ 3 ของประเทศไทย และเป็นการการจัดการแข่งขันในชื่อกีฬาแหลมทอง ครั้งสุดท้าย
ซีเกมส์ 1977
กีฬาซีเกมส์ 1977 (พ.ศ. 2520) ถือได้ว่าเป็นการจัดการแข่งขันซีเกมส์ ครั้งที่ 9 โดยมีกัวลาลัมเปอร์ ประเทศมาเลเซีย เป็นเจ้าภาพ ซึ่งจัดการแข่งขันตั้งแต่ 19 ถึง 26 ธันวาคม พ.ศ. 2520 นับเป็นการจัดการแข่งขันกีฬาซีเกมส์ ครั้งที่ 3 ของประเทศมาเลเซีย และเป็นครั้งแรกของการแข่งขันภายใต้ชื่อซีเกมส์ โดยมีประเทศอินโดนีเซีย และ ประเทศฟิลิปปินส์ เข้าร่วมการแข่งขั้นเป็นครั้งแรกด้วย
ซีเกมส์ 1979
กีฬาซีเกมส์ 1979 (พ.ศ. 2522) ถือได้ว่าเป็นการจัดการแข่งขันซีเกมส์ ครั้งที่ 10 โดยมีจาการ์ตา ประเทศอินโดนีเซีย เป็นเจ้าภาพ ซึ่งจัดการแข่งขันตั้งแต่ 21 ถึง 30 กันยายน พ.ศ. 2522
ซีเกมส์ 1981
กีฬาซีเกมส์ 1981 (พ.ศ. 2524) ถือได้ว่าเป็นการจัดการแข่งขันซีเกมส์ ครั้งที่ 11 โดยมีมะนิลา ประเทศฟิลิปปินส์ เป็นเจ้าภาพ ซึ่งจัดการแข่งขันตั้งแต่ 6 ถึง 15 ธันวาคม พ.ศ. 2524
ซีเกมส์ 1983
กีฬาซีเกมส์ 1983 (พ.ศ. 2526) ถือได้ว่าเป็นการจัดการแข่งขันซีเกมส์ ครั้งที่ 12 โดยมี ประเทศสิงคโปร์ เป็นเจ้าภาพ ซึ่งจัดการแข่งขันตั้งแต่ 28 พฤษภาคม ถึง 6 มิถุนายน พ.ศ. 2526 นับเป็นการจัดการแข่งขันกีฬาซีเกมส์ ครั้งที่ 2 ของประเทศสิงคโปร์
ซีเกมส์ 1985
กีฬาซีเกมส์ 1985 (พ.ศ. 2528) ถือได้ว่าเป็นการจัดการแข่งขันซีเกมส์ ครั้งที่ 13 โดยมี กรุงเทพมหานคร เป็นเจ้าภาพ ซึ่งจัดการแข่งขันตั้งแต่ 8 ถึง 17 ธันวาคม พ.ศ. 2528 นับเป็นการจัดการแข่งขันกีฬาซีเกมส์ ครั้งที่ 4 ของประเทศไทย
เป็นแมวไทยถือคบเพลิง โดยแมสคอทตัวนี้มีชื่อว่า "วิเชียรมาศ" ()กรีฑาสถานแห่งชาติ
การกีฬาแห่งประเทศไทย หัวหมาก
Other Venue
ซีเกมส์ 1987
กีฬาซีเกมส์ 1987 (พ.ศ. 2530) ถือได้ว่าเป็นการจัดการแข่งขันซีเกมส์ ครั้งที่ 14 โดยมี จาการ์ตา ประเทศอินโดนีเซีย เป็นเจ้าภาพ ซึ่งจัดการแข่งขันตั้งแต่ 9 ถึง 20 ธันวาคม พ.ศ. 2530 นับเป็นการจัดการแข่งขันกีฬาซีเกมส์ ครั้งที่ 2 ของประเทศอินโดนีเซีย
ซีเกมส์ 1989
กีฬาซีเกมส์ 1989 (พ.ศ. 2532) ถือได้ว่าเป็นการจัดการแข่งขันซีเกมส์ ครั้งที่ 15 โดยมี กัวลาลัมเปอร์ ประเทศมาเลเซีย เป็นเจ้าภาพ ซึ่งจัดการแข่งขันตั้งแต่ 20 - 31 สิงหาคม พ.ศ. 2532 นับเป็นการจัดการแข่งขันกีฬาซีเกมส์ ครั้งที่ 4 ของประเทศมาเลเซีย
ซีเกมส์ 1991
กีฬาซีเกมส์ 1991 (พ.ศ. 2534) ถือได้ว่าเป็นการจัดการแข่งขันซีเกมส์ ครั้งที่ 16 โดยมี มะนิลา ประเทศฟิลิปปินส์ เป็นเจ้าภาพ ซึ่งจัดการแข่งขันตั้งแต่ 24 พฤศจิกายน ถึง 3 ธันวาคม พ.ศ. 2534 นับเป็นการจัดการแข่งขันกีฬาซีเกมส์ ครั้งที่ 2 ของประเทศฟิลิปปินส์
เป็นไก่ชนใส่เหรียญทอง โดยแมสคอทตัวนี้มีชื่อว่า "กิโกะ ลาบูโย" ()
ซีเกมส์ 1993
กีฬาซีเกมส์ 1993 (พ.ศ. 2536) ถือได้ว่าเป็นการจัดการแข่งขันซีเกมส์ ครั้งที่ 17 โดยมี ประเทศสิงคโปร์ เป็นเจ้าภาพ ซึ่งจัดการแข่งขันตั้งแต่ 12 มิถุนายน ถึง 20 มิถุนายน พ.ศ. 2536 นับเป็นการจัดการแข่งขันกีฬาซีเกมส์ ครั้งที่ 3 ของประเทศสิงคโปร์
เป็นสิงโตชื่อ สิงห์
ซีเกมส์ 1995
กีฬาซีเกมส์ 1995 ถือได้ว่าเป็นการจัดการแข่งขันซีเกมส์ ครั้งที่ 18 โดยมีจังหวัดเชียงใหม่เป็นเจ้าภาพ จัดการแข่งขันระหว่างวันที่ 9 ถึง 17 ธันวาคม ซึ่งเป็นการแข่งขันซีเกมส์ครั้งแรก ที่เมืองเจ้าภาพไม่ได้เป็นเมืองหลวง นับเป็นการจัดการแข่งขันกีฬาซีเกมส์ ครั้งที่ 5 ของประเทศไทย
การแข่งขันรอบแรกจัดกระจายไปตามจังหวัดใหญ่ ทั่วประเทศไทย
เป็นแมววิเชียรมาศถือร่มบ่อสร้าง ซึ่งถือเป็นสัญลักษณ์ของจังหวัดเชียงใหม่ โดยแมสคอทตัวนี้มีชื่อว่า "สวัสดี" ()
ซีเกมส์ 1997
กีฬาซีเกมส์ 1997 (พ.ศ. 2540) ถือได้ว่าเป็นการจัดการแข่งขันซีเกมส์ ครั้งที่ 19 โดยมี จาการ์ตา ประเทศอินโดนีเซีย เป็นเจ้าภาพ จัดการแข่งขันระหว่างวันที่ 11 ถึง 19 ตุลาคม พ.ศ. 2540 นับเป็นการจัดการแข่งขันกีฬาซีเกมส์ ครั้งที่ 3 ของประเทศอินโดนีเซีย
ซีเกมส์ 1999
กีฬาซีเกมส์ 1999 (พ.ศ. 2542) ถือได้ว่าเป็นการจัดการแข่งขันซีเกมส์ ครั้งที่ 20 โดยมี บันดาร์เซอรีเบอกาวัน ประเทศบรูไนดารุสซาลาม เป็นเจ้าภาพ จัดการแข่งขันระหว่างวันที่ 7 ถึง 15 สิงหาคม พ.ศ. 2542 นับเป็นการจัดการแข่งขันกีฬาซีเกมส์ ครั้งแรก ของประเทศบรูไนดารุสซาลาม และเป็นครั้งแรกที่ ประเทศลาว ได้รับเหรียญทองจากการแข่งขันซีเกมส์
ซีเกมส์ 2001
กีฬาซีเกมส์ 2001 (พ.ศ. 2544) ถือได้ว่าเป็นการจัดการแข่งขันซีเกมส์ ครั้งที่ 21 โดยมี กัวลาลัมเปอร์ ประเทศมาเลเซีย เป็นเจ้าภาพ จัดการแข่งขันระหว่างวันที่ 8 ถึง 17 กันยายน พ.ศ. 2544 นับเป็นการจัดการแข่งขันกีฬาซีเกมส์ ครั้งที่ 5 ของมาเลเซีย และเป็นครั้งแรกที่ประเทศติมอร์-เลสเต เข้าร่วมการแข่งขันซีเกมส์
ซีเกมส์ 2003
กีฬาซีเกมส์ 2003 (พ.ศ. 2546) ถือได้ว่าเป็นการจัดการแข่งขันซีเกมส์ ครั้งที่ 22 โดยมี ฮานอย และ โฮจิมินห์ซิตี้ ประเทศเวียดนาม เป็นร่วมเป็นเจ้าภาพ จัดการแข่งขันระหว่างวันที่ 5 ถึง 13 ธันวาคม พ.ศ. 2546 นับเป็นการจัดการแข่งขันกีฬาซีเกมส์ ครั้งแรก ของเวียดนาม และเป็นครั้งแรกที่มีเมืองสองเมือง ร่วมกันเป็นเจ้าภาพ
ตรัว วัง สัตว์นำโชคเป็นตัวควายทองของเวียดนาม และ เป็นสัตว์นำโชคของซีเกมส์ 2003 อีกด้วย
ซีเกมส์ 2005
กีฬาซีเกมส์ 2005 (พ.ศ. 2548) ถือได้ว่าเป็นการจัดการแข่งขันกีฬาซีเกมส์ ครั้งที่ 23 โดยมี มะนิลา และอีกหลายเมืองใน ประเทศฟิลิปปินส์ ร่วมเป็นเจ้าภาพ จัดการแข่งขันระหว่างวันที่ 27 พฤศจิกายน ถึง 5 ธันวาคม พ.ศ. 2548 นับเป็นการจัดการแข่งขันกีฬาซีเกมส์ ครั้งที่ 3 ของฟิลิปปินส์
การแข่งขันครั้งนี้ได้รับคำตำหนิจากการแบ่งการแข่งขันไปยังเกาะต่างๆ ทั่วประเทศฟิลิปปินส์ ทำให้เกิดความยากลำบากในการจัดการการแข่งขัน
ใกล้รุ่ง ศิษย์พยัคฆ์
ใกล้รุ่ง ศิษย์พยัคฆ์ สถิติการชก 29 ครั้ง ชนะ 17 (น็อค 16)แพ้ 12
ธวัช เกียรติพ่วงจินดา
ธวัช เกียรติพ่วงจินดา สถิติการชก 23 ครั้ง ชนะ 14 (น็อค 5) แพ้ 9
ริปลีย์ เชื่อหรือไม่
ริปลีย์ เชื่อหรือไม่ (Ripley's Believe It or Not!) เป็นแฟรนไชส์จดบันทึกเรื่องแปลกประหลาดในโลก โดยเริ่มจากปี ค.ศ. 1981 ในตอนแรกโดย โรเบิร์ต ริปลีย์ เขียนเป็นการ์ตูนในหนังสือพิมพ์ แต่ต่อมาก็ขยายลงสื่ออื่น ๆ เช่น วิทยุ โทรทัศน์ และพิพิธภัณฑ์
ริปลีย์มีพิพิธภัณฑ์อยู่ 19 แห่ง ทั่วโลก ดังนี้
ปลาอุก
ปลาอุก ปลาน้ำกร่อยชนิดหนึ่ง มีชื่อวิทยาศาสตร์ว่า "Cephalocassis borneensis" อยู่ในวงศ์ปลากดทะเล (Ariidae) มีรูปร่างเพรียว หางคอดเล็ก หลังยกสูงเล็กน้อย จะงอยปากยื่นยาว หัวโตแบนราบเล็กน้อย ปากเล็ก ตาเล็กอยู่กลางหัว ครีบหลังมีก้านแข็งหนาและยาว ครีบไขมันเล็กมีสีคล้ำเล็กน้อย ครีบท้องใหญ่ ครีบหางเว้าลึก ตัวมีสีเทาอมเหลืองอ่อน ด้านท้องสีจาง ครีบสีจาง มีขนาดประมาณ 10 เซนติเมตร พบใหญ่สุดถึง 20 เซนติเมตร
อาศัยในแม่น้ำตอนล่าง พบในแม่น้ำแม่กลองถึงแม่น้ำบางปะกง ในแม่น้ำเจ้าพระยาพบขึ้นไปสูงสุดจนถึง จังหวัดชัยนาท นิยมบริโภคตัวผู้ที่มีไข่ในปากเรียก "ไข่ปลาอุก" โดยนิยมนำมาทำแกงส้ม พบจับขึ้นมาขายเป็นครั้งคราวในตลาดของชัยนาท อยุธยา และ อำเภอบางปะกง จังหวัดฉะเชิงเทรา และพบได้ในภาคใต้จนถึงเกาะบอร์เนียว และพบมีการเลี้ยงเป็นปลาสวยงาม
มีชื่อเรียกอื่น ๆ อีก เช่น "อุกแดง", "อุกชมพู" หรือ "กดโป๊ะ"
วงศ์ปลากดทะเล
วงศ์ปลากดทะเล หรือ วงศ์ปลาอุก () จัดอยู่ในกลุ่มปลาที่มีก้านครีบ ในอันดับปลาหนัง ซึ่งเป็นปลาที่หากินตามพื้นน้ำ โดยมากจะไม่มีเกล็ด มีครีบแข็งที่ก้านครีบอก มีหนวด โดยมากเป็นปลากินซาก ทั้งซากพืช ซากสัตว์ พบทั้งน้ำจืด, น้ำเค็ม และน้ำกร่อย ทั่วเขตอบอุ่นของโลก ใช้ชื่อวิทยาศาสตร์ว่า Ariidae (/อา-รี-อาย-ดี้/)
สำหรับปลาในวงศ์นี้ เป็นปลาที่อาศัยในบริเวณน้ำกร่อย เช่น ปากแม่น้ำ และในทะเล ส่วนมากมีรูปร่างคล้ายปลาสวายแต่มีส่วนหัวที่โตกว่าและแบนราบเล็กน้อย ครีบหลังยกสูงมีก้านแข็งคมเช่นเดียวกับครีบอก ครีบไขมันใหญ่ ครีบก้นสั้น ครีบหางเว้าลึก มีหนวด 1-3 คู่รอบปาก บนเพดานมีฟันเป็นแถบแข็งรูปกลมรี
โดยการแพร่พันธุ์ ตัวผู้จะอมไข่ไว้ในปาก รอจนกว่าไข่จะฟักเป็นตัว โดยหลังจากการผสมพันธุ์ภายนอกแล้วตัวเมียจะใช้ครีบก้นที่มีขนาดใหญ่และหนากว่าตัวผู้อุ้มไข่ไว้แล้วให้ตัวผู้มารับไป ไข่มีขนาดเส้นผ่าศูนย์กลางตั้งแต่ 0.5-1 เซนติเมตร แล้วแต่ชนิด
กระจายพันธุ์ทั่วเขตร้อนของโลก พบในประเทศไทยประมาณ 20 ชนิด เช่น ปลาริวกิว หรือปลาลู่ทู ("Arius thalassinus") และพบในน้ำจืดราว 10 ชนิด เช่น ปลากดหัวโต ("Ketengus typus"), ปลาอุก ("Cephalocassis borneensis"), ปลาอุกจุดดำ ("Arius maculatus"), ปลาอุกหัวกบ ("Batrachocephalus mino") และ ปลากดหัวผาน ("Hemiarius verrucosus") เป็นต้น
โดยมากปลาในวงศ์นี้ จะถูกเรียกรวมกันว่า "อุก" เนื่องจากเมื่อถูกจับพ้นน้ำได้แล้วจะส่งเสียงร้องได้ โดยส่งเสียงว่า "อุก อุก"
นอกจากนี้แล้ว ในมุมมองของชาวตะวันตก เมื่อมองกะโหลกของปลาในวงศ์นี้ซึ่งเป็นกระดูกแข็ง ก่อให้เกิดเป็นจินตภาพเห็นภาพมีคนหรือพระเยซูตรึงกางเขนอยู่ อันเป็นที่มาของชื่อสามัญในภาษาอังกฤษที่ว่า "Crucifix catfish"
ปลาดุกมูน
ปลาดุกมูน ปลาน้ำจืดชนิดหนึ่ง มีชื่อวิทยาศาสตร์ว่า "Bagrichthys obscurus" อยู่ในวงศ์ปลากด (Bagridae) มีส่วนหัวสั้น จะงอยปากเล็ก ตาเล็กมาก มีหนวดสั้น 4 คู่ คู่ที่อยู่ด้านล่างจะเป็นเส้นแบนบิดเป็นเกลียว ริมฝีปากเล็กเป็นจีบ ลำตัวแบนข้างเล็กน้อย ส่วนหลังยกสูง ครีบหลังสูง ครีบไขมันยาวมาก ครีบหางเว้าลึก ครีบหลังยกสูงและครีบอกแข็งเป็นก้านแข็งปลายคม ตัวมีสีคล้ำหรือน้ำตาลอ่อน ด้านท้องสีจาง ปลาวัยอ่อนมีแถบเฉียงสีจางพาดขวางลำตัว ครีบสีจาง หางใส มีขนาดประมาณ 15 เซนติเมตร พบใหญ่ที่สุด 30 เซนติเมตร
พบชุกชุมในแม่น้ำสายใหญ่ ๆ ตั้งแต่แม่น้ำเจ้าพระยา, แม่น้ำบางปะกง, แม่น้ำโขง มีพฤติกรรมมักหากินบริเวณท้องน้ำที่มีน้ำขุ่น วางไข่ในฤดูฝน นิยมบริโภคด้วยการปรุงสด เนื้อมีรสชาติดี อร่อย มีราคาสูง และนิยมเลี้ยงเป็นปลาสวยงามด้วย
ปลาดุกมูน ยังมีชื่อเรียกอื่น ๆ อีกว่า "ปลาแขยงหนู", "ปลาแขยงหมู", "ปลากดหมู" หรือ "ปลาแขยงดาน" เป็นต้น
ปลาหมากผาง
"สำหรับปลาที่เป็นปลาทะเลหรือปลาน้ำกร่อยดูที่: ปลามงโกรย"
ปลาหมากผาง () เป็นปลาน้ำจืดชนิดหนึ่ง มีชื่อวิทยาศาสตร์ว่า "Tenualosa thibaudeaui" อยู่ในวงศ์ปลาหลังเขียว (Clupeidae) 
มีรูปร่างป้อมสั้น ลำตัวกว้าง แบนข้างมาก ปากกว้าง กรามล่างยื่นยาวกว่ากรามบน ตามีเยื่อคลุม เกล็ดใหญ่แต่หลุดร่วงง่าย ลำตัวสีเงิน ด้านข้างมีแต้มสีน้ำเงินอมม่วงสด มีขนาดลำตัวโตเต็มที่ประมาณ 1 ฟุต
พบอาศัยอยู่เฉพาะแม่น้ำโขงและลำน้ำสาขาที่เดียวเท่านั้น มีพฤติกรรมอพยพขึ้นลงในแม่น้ำเพื่อวางไข่และหากิน โดยอาหารจะกินได้เพียง แพลงก์ตอนและอินทรียสารเท่านั้น
ปัจจุบัน เป็นปลาที่อยู่ในสถานภาพใกล้สูญพันธุ์ ใช้บริโภคในท้องถิ่น และเลี้ยงเป็นปลาสวยงามด้วย แต่เป็นปลาที่เลี้ยงให้รอดยาก เนื่องจากกินได้แต่เฉพาะอาหารขนาดเล็ก
ปลาหมากผาง มีชื่อเรียกอื่นว่า ปลามงโกรย, ปลาขมงโกรย, ปลาลินโกรย หรือ ปลามงโกรยน้ำจืดเป็นต้น
กลียุค
กลียุค (อักษรเทวนาครี: कली युग) คือหนึ่งในช่วงเวลาในสี่ช่วงเวลาของการเปลี่ยนแปลงของโลก ซึ่งอธิบายไว้ในคัมภีร์ของศาสนาฮินดู โดยมียุคอื่นอีกได้แก่ สัตยยุค เตรตายุค และทวาปรยุค ซึ่งทั้ง 4 ยุครวมกันเรียกว่ามหายุค กลียุคมีอายุ 432,000 ปี การตีความคัมภีร์ฮินดูว่าปัจจุบันนี้โลกอยู่ในกลียุคมีคนเชื่อมากที่สุด การตีความคัมภีร์ฮินดูแบบอื่น ๆ เชื่อว่าโลกอยู่ในช่วงเริ่มทวาปรยุค โดยทั่วไปแล้วกลียุคก็คือยุคมืดเพราะผู้คนห่างเหินจากพระเจ้าอย่างถึงที่สุด
ตามคติของศาสนาพราหมณ์ เมื่อโลกมาถึงกลียุค เชื่อกันว่าพระศิวะ หรือพระอิศวร จะทรงเปิดพระเนตรดวงที่อยู่กลางหน้าผากขึ้น และโลกจะถูกทำลาย เพื่อคืนสมดุลของโลกให้เกิดการสร้างโลกขึ้นใหม่
วิชา
วิชา มาจากภาษาบาลี "วิชฺช" หมายถึง "ความรู้ที่ได้จากการเล่าเรียนหรือฝึกฝน" บางครั้งอาจหมายถึง ความรู้ความสามารถของบุคคลหนึ่งที่สามารถถ่ายทอดไปให้ผู้อื่นได้ โดยไม่จำเป็นต้องสอนในห้องเรียน ผู้เรียนจะต้องศึกษาเรียนรู้เพื่อให้เกิดความรู้ความเข้าใจในวิชานั้นๆ ฝึกฝนให้เกิดความชำนาญ แล้วสามารถนำไปใช้ในชีวิตประจำวันได้ เราจะพบเห็นวิชาได้บ่อยในโรงเรียนหรือสถานศึกษา โดยใช้วิชาเป็นสิ่งที่แบ่งแยกระหว่างเรื่องที่สอน เช่น วิชาภาษาไทย วิชาสังคมศึกษา วิชาคณิตศาสตร์ เป็นต้น
อนึ่ง คำว่า วิทยา, พิทยา มาจากภาษาสันสกฤต "วิทฺย, พิทฺย" ซึ่งมีรากศัพท์มาจาก "วิชฺช" เช่นกัน แต่ปัจจุบันได้ใช้ในความหมายว่า ความรู้ความสามารถที่ถูกต้องตรงตามแบบแผน ดังที่เคยมีบุคคลหนึ่งได้ทดลองและพิสูจน์มาแล้ว เหมือนแนวคิดของวิชาวิทยาศาสตร์ เป็นต้น
ในทางพระพุทธศาสนา วิชชา หมายถึง การรู้แจ้งเห็นจริงตามความเป็นจริง รู้ว่าสิ่งใดเป็นทุกข์ เหตุและหนทางแห่งความดับทุกข์ ตรงข้ามกับคำว่า อวิชชา ซึ่งหมายถึงความไม่รู้แจ้ง
วิชชา มี 3 ประการ คือ
ประชา คุณะเกษม
ประชา คุณะเกษม 29 ธันวาคม พ.ศ. 2477—8 ตุลาคม พ.ศ. 2552 () อดีตปลัดกระทรวงการต่างประเทศ, รัฐมนตรีช่วยว่าการกระทรวงการต่างประเทศ และ สมาชิกสภาผู้แทนราษฎร กรุงเทพมหานคร พรรคไทยรักไทย
ดร.ประชา คุณะเกษม เกิดเมื่อวันที่ 29 ธันวาคม พ.ศ. 2477 เป็นอดีตนักการทูตไทยของกระทรวงการต่างประเทศ และผู้ร่วมก่อตั้งพรรคการเมือง คือ พรรคไทยรักไทย เป็นผู้เชี่ยวชาญทางด้านการต่างประเทศ ดร.ประชา สมรสกับ นางสุมณี คุณะเกษม นักสะสมของเก่าจากทั่วโลก มูลค่าหลายพันล้านบาท ที่มีโครงการจะจัดทำเป็นพิพิธภัณฑ์ ภายใต้การบริหารงานของ มูลนิธิ “มณีมณฑ์ชา” มีบุตรคือ นายวชิระมณฑ์ คุณะเกษมธนาวัฒน์ โฆษกพรรคเพื่อแผ่นดิน อดีต สมาชิกสภาผู้แทนราษฎร กรุงเทพมหานคร เขต 17 (ลาดพร้าว) และ รองโฆษกพรรคไทยรักไทย
ดร.ประชา คุณะเกษม จบการศึกษาชั้นมัธยมศึกษาจากโรงเรียนเทพศิรินทร์ ด้วยทุนของกระทรวงการต่างประเทศ ในปี พ.ศ. 2491 จบการศึกษาปริญญาตรี สาขานิติศาสตร์ (เกียรตินิยม) จาก มหาวิทยาลัยออกซฟอร์ด ประเทศอังกฤษ ในปี พ.ศ. 2499 ต่อจากนั้นในปี พ.ศ. 2500 ได้สำเร็จการศึกษาปริญญาโท สาขารัฐศาสตร์ จาก มหาวิทยาลัยเยล ปี พ.ศ. 2502 จบการศึกษาปริญญาโท สาขานิติศาสตร์ จาก มหาวิทยาลัยออกซฟอร์ด และปีต่อมาได้สำเร็จการศึกษาปริญญาเอก สาขารัฐศาสตร์ จาก มหาวิทยาลัยเยล
หลังสำเร็จการศึกษาได้เข้าทำงานที่กรมองค์การระหว่างประเทศ กระทรวงการต่างประเทศ และได้ดำรงตำแหน่งเอกอัครราชทูตไทยประจำสหประชาชาติ ณ กรุงเจนีวา ประเทศสวิตเซอร์แลนด์ หลังจากนั้นได้ร่วมก่อตั้งพรรคไทยรักไทย กับ ดร.ทักษิณ ชินวัตร และเป็นที่ปรึกษารัฐมนตรีว่าการกระทรวงการต่างประเทศ สมัย ดร.สุรเกียรติ เสถียรไทย เป็นรัฐมนตรี
พระราชพิธีตรียัมพวาย ตรีปวาย
พระราชพิธีตรียัมพวาย ตรีปวาย เป็นพิธีกรรมในศาสนาพราหมณ์-ฮินดู เป็นการรับเสด็จพระอิศวรที่จะเสด็จมาเยี่ยมโลกมนุษย์
เป็นเวลา 10 วัน ปัจจุบันประกอบการพระราชพิธีในเทวสถานสำหรับพระนคร 2 หลัง ได้แก่ สถานพระอิศวร
(สถานใหญ่ หรือโบสถ์ใหญ่) สถานพระมหาวิฆเนศวร (สถานกลาง หรือโบสถ์กลาง) โดยมีกำหนดพิธี เริ่มตั้งแต่คณะพราหมณ์ผู้ประกอบ
พระราชพิธี เข้าเฝ้าฯ รับพระราชทานเทวรูปหลวง ประกอบด้วย พระอิศวร พระอุมา และมหาวิฆเนศ ระหว่างนั้น คณะพราหมณ์ผูกพรต กระทำ
การสวดบูชาสรรเสริญ และยกอุลุบ (การถวายเครื่องบูชาใส่โตก สวดคำถวาย) เป็นการพิเศษทุกคืน โดยมีเครื่องถวายสักการะ ประกอบด้วย 
ข้าวตอก กล้วย ส้ม เป็นต้น
จากนั้น จึงเชิญกระดานแกะสลักรูปพระอาทิตย์ พระจันทร์ พระธรณี ลงวางในหลุม หมายถึงการเชิญเทวดาเหล่านั้นมารับเสด็จ เดิมมีกำหนด
วันสำหรับโลกบาลทั้งสี่ (นาลิวัน) กระทำการโล้ชิงช้าถวาย และมีการรำเสนงสาดน้ำเทพมนต์
ปัจจุบัน วันสุดท้ายของพระราชพิธี มีการเชิญเทวรูปขึ้นภัทรบิฐบูชากลศ สังข์ เบญจคัพย์ แล้วจึงเชิญขึ้นหงษ์ ทำช้าหงษ์ส่งพระเป็นเจ้า 
รุ่งขึ้น เชิญเครื่องบูชาพวกข้าวตอก กล้วย ส้ม เข้าไปถวายพระบาทสมเด็จพระเจ้าอยู่หัว โดยการยกอุลุบ สวดถวายพระมหากษัตริย์ 
เช่นเดียวกับหน้าเทวรูป เป็นเสร็จการพระราชพิธี
ในรัชกาลที่ 4 ทรงพระกรุณาโปรดเกล้าฯ ให้จัดพระราชพิธีตรียัมพวายให้พระอุโบสถวัดพระศรีรัตนศาสดาราม โดยตั้งเครื่องบูชา ข้าวตอก 
กล้วย ส้ม เช่นตั้งหน้าเทวรูปในเทวสถาน และให้ราชบัณฑิตสวดสรรเสริญพระพุทธคุณ และยกอุลุบถวายเช่นในเทวสถาน แต่เปลี่ยนคำเป็น
การถวายบูชาพระพุทธเจ้า
แต่เดิมนั้นพระราชพิธีตรียัมปวายจะจัดในเดือนอ้าย (ธันวาคม) ครั้นล่วงเข้าสู่สมัยกรุงรัตนโกสินทร์จึงได้เปลี่ยนมาจัดในเดือนยี่ (มกราคม) 
พิธีนี้ถือเป็นพิธีขึ้นปีใหม่ของพราหมณ์
พิธีโล้ชิงช้ามีที่มาจากคัมภีร์เฉลิมไตรภพกล่าวไว้ว่าพระอุมาเทวีทรงมีความปริวิตกว่าโลกจะถึงกาลวิบัติ พระนางจึงทรงพนันกับพระอิศวร 
โดยให้พญานาคขึงตนระหว่างต้นพุทราที่แม่น้ำ แล้วให้พญานาคแกว่งไกวตัวโดยพระอิศวรทรงยืนขาเดียวในลักษณะไขว่ห้าง เมื่อพญานาค
ไกวตัว เท้าพระอิศวรไม่ตกลงแสดงว่าโลกที่ทรงสร้างนั้นมั่นคงแข็งแรง พระอิศวรจึงทรงชนะพนัน ดังนั้นพิธีโล้ชิงช้าจึงเปรียบเสาชิงช้าเป็น
'ต้นพุทรา' ช่วงระหว่างเสาคือ'แม่น้ำ' นาลีวันผู้โล้ชิงช้าคือ'พญานาค' โดยมีพระยายืนชิงช้านั่งไขว่ห้างอยู่บนไม้เบญจมาศ
อีกตำนานหนึ่งเชื่อว่า พระพรหมเมื่อสร้างโลกแล้ว ได้เชิญให้พระอิศวรทดสอบความแข็งแรงของโลก พระอิศวรจึงใช้วิธีการเช่นเดียว
กันกับข้างต้น ในการทดสอบ คตินี้สอนเรื่องการไม่ประมาท
พิธีโล้ชิงช้าซึ่งเป็นส่วนหนึ่งของพระราชพิธีได้ยกเลิกไปในสมัยพระบาทสมเด็จพระปกเกล้าเจ้าอยู่หัวรัชกาลที่ 7 ปัจจุบันการประกอบ
พระราชพิธีนี้จะกระทำภายในเทวสถานเท่านั้น
พรชัย มาตังคสมบัติ
ศาสตราจารย์เกียรติคุณ นายแพทย์ พรชัย มาตังคสมบัติ เกิดเมื่อวันที่ 15 พฤศจิกายน 2483 ที่กรุงเทพมหานคร สมรสกับ รศ.ดร.อรพรรณ มาตังคสมบัติ มีธิดา 2 คน คือ ทพญ.อรนาฏ มาตังคสมบัติ และ พญ.พรพรรณ มาตังคสมบัติ
ศาสตราจารย์เกียรติคุณ พรชัย มาตังคสมบัติ หรือ ศาสตราจารย์เกียรติคุณ นายแพทย์ ดร.พรชัย มาตังคสมบัติ เป็นผู้มีความมุ่งมั่นและให้ความสำคัญต่อการพัฒนาระบบการศึกษาวิทยาศาสตร์ของประเทศ โดยมุ่งเน้นการพัฒนาบุคลากรสายวิทยาศาสตร์อย่างครบวงจร การพัฒนาหลักสูตรการเรียนการสอน และกระบวนการสอนวิทยาศาสตร์ระดับประเทศ รวมทั้งการสร้างเครือข่ายภายในประเทศและต่างประเทศทั้งระดับภูมิภาคและทั่วโลก เป็นอธิการบดีมหาวิทยาลัยมหิดล ผู้มีวิสัยทัศน์ในการพัฒนามหาวิทยาลัย ระหว่างดำรงตำแหน่งอธิการบดี ได้ทำให้มหาวิทยาลัยมหิดลพัฒนาขึ้นเป็นอย่างมาก จึงได้รับความไว้วางใจให้ดำรงตำแหน่งอธิการบดีเป็นวาระที่สอง ไม่นานมานี้ ศาสตราจารย์เกียรติคุณ พรชัย มาตังคสมบัติได้รับเครื่องอิสริยาภรณ์ปาล์มส์อะกาเดมิกส์ ชั้นอัศวิน (Commandeur dans l’Ordre des Palmes Academiques) ในฐานะผู้พัฒนาความร่วมมือทางวิชาการและทางวัฒนธรรมระหว่างประเทศไทยกับประเทศฝรั่งเศส
ขณะเดียวกัน มหาวิทยาลัยมหิดลก็ได้รับรางวัลประกาศเกียรติคุณประเภทธุรกิจบริการดีเด่นกลุ่มการศึกษานานาชาติ ปี 2549 (Prime Minister’s Export Award 2006) จากนายกรัฐมนตรี เพื่อประกาศเกียรติคุณมหาวิทยาลัยในฐานะที่ได้รับความนิยมจากชาวต่างประเทศมากที่สุด ในพิธีประกาศเกียรติคุณและมอบรางวัล เมื่อวันจันทร์ที่ 28 สิงหาคม 2549 ณ ตึกสันติไมตรี ทำเนียบรัฐบาล นอกจากนั้น มหาวิทยาลัยมหิดลในยุคสมัยของท่านได้รับการจัดอันดับจาก สำนักงานคณะกรรมการการอุดมศึกษา (สกอ.) แห่งชาติให้เป็นมหาวิทยาลัยดีเลิศอันดับ 1 ของไทยทั้งด้านการเรียนการสอนและการวิจัย เมื่อเปรียบเทียบกับมหาวิทยาลัยอื่นๆ ภายในประเทศทั้งหมด
เทศกาลดนตรีแจ๊สในประเทศไทย
เทศกาลดนตรีแจ๊สในประเทศไทย เทศกาลดนตรีแจ๊สระดับนานาชาติ ในประเทศไทย ที่มีนักดนตรีที่มีชื่อเสียงระดับโลกมาร่วมแสดงด้วย
ไทยแลนด์ อินเตอร์เนชั่นแนล แจ๊ส เฟสติวัล ครั้งที่ 1 จัดที่ ลานพระราชวังดุสิต สวนอัมพร สนามเสือป่า ระหว่างวันที่ ? พฤศจิกายน พ.ศ. 2539 และที่ชายหาดพัทยา จังหวัดชลบุรี
เทศกาลนี้จัดเป็นเทศกาลใหญ่ เปิดแสดงพร้อมกันหลายเวที เนื่องจากจัดขึ้นเพื่อเทิดพระเกียรติในวโรกาสที่พระบาทสมเด็จพระเจ้าอยู่หัว ครองราชย์ครบ 50 ปี
เทศกาลครั้งนี้มีนักแซกโซโฟนชาวชาวอเมริกัน จากเมืองลิตเติลร็อก อาร์คันซอ ชื่อ Art Porter, Jr. มาร่วมแสดงด้วย ภายหลังการแสดงเขาไปเที่ยวพักผ่อนที่อ่างเก็บน้ำในอำเภอไทรโยค กาญจนบุรี และเกิดอุบัติเหตุเรือคว่ำ เสียชีวิต เมื่อวันที่ 23 พฤศจิกายน พ.ศ. 2539 ขณะอายุได้ 35 ปี
พัทยามิวสิกเฟสติวัล จัดที่ชายหาดพัทยา ชลบุรี ระหว่างวันที่ 24 - 25 มีนาคม พ.ศ. 2545 มีดนตรีหลายแนว ทั้ง แจ๊ส ร็อก ป๊อป
หัวหินแจ๊สเฟสติวัล ครั้งที่ 1 จัดที่ชายหาดหัวหิน ประจวบคีรีขันธ์ ระหว่างวันที่ 21 - 23 มิถุนายน พ.ศ. 2545
พัทยามิวสิกเฟสติวัล จัดที่ชายหาดพัทยา ชลบุรี ระหว่างวันที่ 21 - 23 มีนาคม พ.ศ. 2546 มีดนตรีหลายแนว
หัวหินแจ๊สเฟสติวัล ครั้งที่ 2 จัดที่ชายหาดหัวหิน ประจวบคีรีขันธ์ ระหว่างวันที่ 20 - 22 มิถุนายน พ.ศ. 2546
ไทยแลนด์อินเตอร์เนชั่นแนลแจ๊สเฟสติวัล ครั้งที่ 2 เป็นเทศกาลใหญ่ที่จัดตลอดทั้งเดือนธันวาคม พ.ศ. 2546 วันที่ 12-14 ธันวาคม ที่สนามเสือป่า กรุงเทพ 19-20 ธันวาคม ที่ชายหาดบางแสน ชลบุรี 24-27 ธันวาคม ที่ศูนย์ประชุมแห่งชาติสิริกิติ์ และ 28-29 ธันวาคม ที่ชายหาดพัทยา ชลบุรี
บางกอกแจ๊สเฟสติวัล ครั้งที่ 1 ที่ สนามเสือป่า ระหว่างวันที่ 12 - 14 ธันวาคม พ.ศ. 2546 เป็นส่วนหนึ่งของงานไทยแลนด์อินเตอร์เนชั่นแนลแจ๊สเฟสติวัล ศิลปินที่มาร่วมแสดงประกอบด้วย
พัทยามิวสิกเฟสติวัล จัดที่ชายหาดพัทยา ชลบุรี ระหว่างวันที่ 19 - 21 มีนาคม พ.ศ. 2547 มีดนตรีหลายแนว
หัวหินแจ๊สเฟสติวัล ครั้งที่ 3 จัดที่ชายหาดหัวหิน ประจวบคีรีขันธ์ ระหว่างวันที่ 4 - 6 มิถุนายน พ.ศ. 2547
บางกอกแจ๊สเฟสติวัล ครั้งที่ 2 จัดที่ สนามเสือป่า ระหว่างวันที่ 18 - 19 ธันวาคม พ.ศ. 2547 ศิลปินที่มาร่วมแสดงประกอบด้วย
หัวหินแจ๊สเฟสติวัล ครั้งที่ 4 จัดที่ชายหาดหัวหิน ประจวบคีรีขันธ์ ระหว่างวันที่ 3 - 5 มิถุนายน พ.ศ. 2548
บางกอกแจ๊สเฟสติวัล ครั้งที่ 3 จัดที่ สนามเสือป่า ระหว่างวันที่ 16 - 18 ธันวาคม พ.ศ. 2548 ศิลปินที่มาร่วมแสดงประกอบด้วย
หัวหินแจ๊สเฟสติวัล ครั้งที่ 5 จัดพร้อมกัน 2 เวที ที่ชายหาดบริเวณหน้าโรงแรมโซฟิเทลเซ็นทรัล และโรงแรมฮิลตัน หัวหิน ประจวบคีรีขันธ์ ระหว่างวันที่ 2 - 4 มิถุนายน พ.ศ. 2549
มหกรรมดนตรีแจ๊สเทิดพระเกียรติ 2549 จัดแสดงที่กรุงเทพ พัทยา เชียงใหม่ และภูเก็ต ระหว่างวันที่ 9 - 17 ธันวาคม พ.ศ. 2549 ศิลปินที่มาร่วมแสดง ประกอบด้วย
บางกอกแจ๊สเฟสติวัล ครั้งที่ 4 จัดที่ สนามเสือป่า ระหว่างวันที่ 15 - 17 ธันวาคม พ.ศ. 2549 ศิลปินที่มาร่วมแสดง ประกอบด้วย
หัวหินแจ๊สเฟสติวัล ครั้งที่ 6 จัดที่ชายหาดหัวหิน ประจวบคีรีขันธ์ ระหว่างวันที่ 8 - 9 มิถุนายน พ.ศ. 2550
บางกอกแจ๊สเฟสติวัล ครั้งที่ 5 จัดที่ สนามกรมทหารราบที่ 1 มหาดเล็กรักษาพระองค์ ระหว่างวันที่ 8 - 10 ธันวาคม พ.ศ. 2550 ศิลปินที่มาร่วมแสดง ประกอบด้วย
วัดเสด็จ (จังหวัดปทุมธานี)
วัดเสด็จ เดิมชื่อ วัดสร้อยทอง ตั้งอยู่ที่ หมู่ 5 บ้านคลองกระแชง ตำบลสวนพริกไทย อำเภอเมืองปทุมธานี จังหวัดปทุมธานี เป็นวัดราษฎร์และโบราณสถานในจังหวัดปทุมธานี ส่วนใหญ่เป็นวัดในพระพุทธศาสนา ซึ่งตั้งกระจัดกระจายอยู่ตลอดพื้นที่สองฝั่งแม่น้ำเจ้าพระยา
ในรัชสมัยของพระบาทสมเด็จพระพุทธยอดฟ้าจุฬาโลกมหาราช พระองค์โปรดเกล้าฯ ให้อพยพผู้คนที่นำมาจากเมืองปัตตานี มาตั้งบ้านเรือนอยู่ใต้วัดสร้อยทองบริเวณแม่น้ำอ้อม (ปัจจุบันเรียกว่า คลองน้ำอ้อม) เรียกกันว่า "บ้านแขก" มีอาชีพทำสวนพริกไทย
ในรัชสมัยของพระบาทสมเด็จพระนั่งเกล้าเจ้าอยู่หัว ในปี พ.ศ. 2369 เจ้าอนุวงศ์เวียงจันทน์แห่งประเทศลาวเป็นกบฏ พระองค์โปรดเกล้าฯ ให้เจ้าพระยามหาโยธา (ทอเรียะ คชเสนี) ยกทัพไปปราบจนสงบราบคาบแล้ว จึงได้นำครอบครัวชาวลาวมากรุงเทพฯ พระองค์โปรดเกล้าฯ ให้ไปตั้งบ้านเรือนที่เมืองปทุมใกล้วัดสร้อยทองเรียกว่า "บ้านลาว"
พระบาทสมเด็จพระนั่งเกล้าเจ้าอยู่หัวได้เสด็จเยี่ยมเยียนผู้คนในย่านวัดสร้อยทอง และประทับอยู่ที่วัดสร้อยทอง ในเวลาต่อมาหลายปีท้องถิ่นนี้ กลายเป็นชุมชนหนาแน่นขึ้น ทางราชการจึงได้ยกฐานะขึ้นเป็นตำบล ให้ชื่อว่าตำบลสวนพริกไทย และวัดสร้อยทองได้เปลี่ยนชื่อเป็น "วัดเสด็จ"
บิลบอร์ด
บิลบอร์ด () เป็นนิตยสารทางด้านเกี่ยวกับอุตสาหกรรมเพลงฉบับหนึ่งในประเทศสหรัฐอเมริกา โดยมีลักษณะของชาร์ทเพลงและอัลบั้ม ออกเป็นรายสัปดาห์ โดยนิตยสารฉบับนี้จะมีตารางจัดอันดับเพลงและอัลบั้มยอดนิยมตามแนวเพลงในแต่ละสัปดาห์ แต่ตารางอันดับเพลงซึ่งคนทั่วโลกเป็นที่รู้จักมากที่สุดคือ "Billboard Hot 100" ชาร์ทเพลงอันดับ 1 ของโลก เป็นการจัดอันดับเพลง 100 อันดับ โดยไม่แบ่งประเภทหรือแนวเพลง และอีกตารางคือ "Billboard 200" ซึ่งเป็นการจัดอันดับอัลบั้มที่มียอดจำหน่ายสูงสุด 200 อัลบั้มตามผลสำรวจ
เริ่มก่อตั้งตั้งแต่ปี ค.ศ. 1894 โดย วิลเลียม เอช โดนัลด์สัน และ เจมส์ เอช เฮนเนแกน ในตอนแรกจะเป็นหนังสือรายเดือนเกี่ยวกับการค้าสำหรับการลงประกาศโฆษณา ซึ่งเป็นสาเหตุที่ทำให้ใช้ชื่อว่า “บิลบอร์ด” จากนั้นอีกไม่กี่ปี ทางบิลบอร์ดจึงเพิ่มเรื่องข่าวเกี่ยวกับกิจกรรมกลางแจ้งเข้าไป ซึ่งสุดท้ายแล้ว บิลบอร์ดก็กลายเป็นแหล่งประชาสัมพันธ์สำหรับบรรดา ละครสัตว์ เทศกาลคาร์นิวัล งานรื่นเริง และกิจกรรมบันเทิงต่างๆเป็นส่วนมาก
ในนิตยสารฉบับวันที่ 9 มกราคม ค.ศ. 1961 ทางนิตยสารบิลบอร์ดได้หันมาเสนอข่าวเกี่ยวกับอุตสาหกรรมดนตรีเพียงอย่างเดียว โดยได้ยกส่วนที่เป็นกิจกรรมบันเทิงต่างๆไปไว้ที่นิตยสารเล่มใหม่ชื่อ “Amusement Business” (ปัจจุบันยังคงมีอยู่) พร้อมกันนั้น ทางบิลบอร์ดยังได้เปลี่ยนชื่อเป็น Billboard Music Week แต่ในอีก 2 ปี ทางนิตยสารก็กลับมาใช้ชื่อ Billboard ตามเดิมจนถึงปัจจุบัน
เริ่มมีชาร์ตเพลงเมื่อฉบับ 4 มกราคม ค.ศ. 1936 จัดอันดับในลักษณะของ Hit Parade และในฉบับ 20 กรกฎาคม ค.ศ. 1940 ก็ถูกจัดอันดับในชาร์ตเพลงที่เป็นที่นิยมเป็นครั้งแรก จนกระทั่งใน ค.ศ. 1958 อันดับเพลง บิลบอร์ดฮอต 100 ก็ถูกตีพิมพ์โดยคำนวณจากยอดการออกอากาศและยอดขายซิงเกิล
ศิลปินที่ประสบความสำเร็จในบิลบอร์ดชาร์ต เช่น เดอะบีตเทิลส์, มารายห์ แครี, เอลวิส เพรสลีย์, มาดอนน่า, ไมเคิล แจ็กสัน, บิง ครอสบี, ไดอาน่า รอสส์, เจเน็ท แจ็กสัน‎ และเอลตัน จอห์น
บิลบอร์ดในปัจจุบันได้ครอบคลุมอันดับดีวีดี ยอดการขายวิดีโอ รวมถึงการดาวน์โหลดเพลง นอกจากนั้นยังมีข้อมูลข่าวสาร และบทความเห็นของผู้คร่ำหวอดในวงการอย่างค่ายเพลงหรือดีเจ ทั้งนี้บิลบอร์ดก็ยังเป็นที่คงเลื่องชื่อเกี่ยวกันอันดับเพลงอยู่
อรรถสิทธิ์ เวชชาชีวะ
ศาสตราจารย์เกียรติคุณ นายแพทย์ อรรถสิทธิ์ เวชชาชีวะ อดีตรัฐมนตรีช่วยว่าการกระทรวงสาธารณสุข นายกราชบัณฑิตยสถาน และ อดีตอธิการบดีมหาวิทยาลัยมหิดล เป็นนายแพทย์ผู้เชี่ยวชาญระบบประสาทและระบบสมองของไทย บิดาของนายอภิสิทธิ์ เวชชาชีวะ หัวหน้าพรรคประชาธิปัตย์ และนายกรัฐมนตรี คนที่ 27 ของประเทศไทย
ศ.นพ.อรรถสิทธิ์ เกิดวันที่ 3 พฤศจิกายน พ.ศ. 2478 เป็นบุตรคนที่ 7 ในจำนวน 10 คนของนายโฆสิต เวชชาชีวะ น้องชายของพระบำราศนราดูร (หลง เวชชาชีวะ) อดีตปลัดกระทรวงสาธารณสุข และรัฐมนตรีว่าการกระทรวงสาธารณสุข มีพี่ชายคือนายนิสสัย เวชชาชีวะ อดีตปลัดกระทรวงการต่างประเทศ ที่เป็นบิดาของนายสุรนันท์ เวชชาชีวะ นักการเมืองพรรคไทยรักไทย และเป็นพี่ชายของนายวิทยา เวชชาชีวะ ที่เป็นอดีตปลัดกระทรวงการต่างประเทศเช่นกัน
ระหว่างเป็นคณบดีคณะแพทยศาสตร์โรงพยาบาลรามาธิบดี มหาวิทยาลัยมหิดล นพ.อรรถสิทธิ์ เป็นผู้ริเริ่มโครงการศูนย์วินิจฉัยก้าวหน้าและรังสีร่วมรักษา (AIMC) เป็นโครงการนำร่องของการบริหารงานภายใต้การกำกับดูแลของคณะแพทยศาสตร์โรงพยาบาลรามาธิบดี มหาวิทยาลัยมหิดล สังกัดศูนย์การแพทย์สิริกิติ์ มีระบบบริหารจัดการแบบพิเศษ โดยมูลนิธิรามาธิบดี เพื่อให้มีการใช้ทรัพยากรอย่างมีประสิทธิภาพสูงสุด
ศ.นพ.อรรถสิทธิ์ เวชชาชีวะ สมรสกับ ศ.พญ.สดใส เวชชาชีวะ มีบุตร-ธิดา 3 คน ได้แก่ ชำนาญด้านประสาทวิทยา โดยแบ่งเป็นสาขาต่างๆ กล่าวคือ Demyelinating diseases โดยเฉพาะ multiple sclerosis,
Myasthenia gravis, Periodic paralysis, Neurosyphilis
ผีกะ
ผีกะ เป็นผีพื้นบ้านทางภาคเหนือ ผีพวกนี้จะมีลักษณะคล้ายผีปอบ คือเข้าสิงในคน และชอบกินของสดของคาว
คนที่เลี้ยงผีกะ เป็นคนที่มีวิชาอาคม เล่นคุณเล่นของ ผีกะจะถูกเลี้ยงไว้ในหม้อดิน โดยมีผ้ายันต์สีขาวปิดปากหม้อไว้ โดยจะวางไว้บนเพดานบ้าน เจ้าของจะเซ่นผีกะด้วยไข่ดิบวันละฟอง
ผีกะ แต่เดิมคนที่เริ่มนำมาเผยแพร่ คือพวกลิเก หรือพวกนักดนตรี ที่แสดงการละเล่น เรียกว่าผีกะพระ-นาง ผีกะชนิดนี้มีลักษณะคล้ายวอกหรือค่าง ตัวเล็กๆสองตัว มักจะนั่งบนบ่าคนเลี้ยง ผีกะชนิดนี้มีคุณประโยชน์ตรงที่ หากใครเลี้ยงไว้ไม่ว่านักแสดงจะขี้เหร่แค่ไหน พอตกกลางคืนมันจะเลียหน้า ทำให้ยิ่งดึกยิ่งงดงาม การเลี้ยงผีกะจึงเป็นแฟชั่นของนักแสดงทางภาคเหนือในช่วงหนึ่งและเริ่มแพร่หลายสู่ภาคเหนือในจังหวัดต่างๆ จนกระทั่งแยกเป็นหลายชนิด ผีกะมีคุณอนันต์แต่ก็มีโทษมหันต์ หากใครเลี้ยงไม่ดี ปล่อยให้ผีกะอดๆอยากๆ มันก็จะทำให้เจ้าของกลายสภาพเป็นกึ่งคนกึ่งภูติ ชอบสิงสู่ชาวบ้านกินตับไตไส้พุง ต้องหาหมอผีมาไล่ออกไปเป็นประจำ
ผีกะได้แตกสาขาออกเป็นหลายชนิด ดังต่อไปนี้
รายชื่อสำนักพิมพ์การ์ตูน
สำนักพิมพ์การ์ตูน เป็นสำนักพิมพ์ที่มีการผลิตหนังสือการ์ตูน หนังสือการ์ตูนรายสัปดาห์ และนิตยสารการ์ตูน ออกจัดจำหน่าย ในปัจจุบันสำนักพิมพ์จะเป็นผู้ได้รับลิขสิทธิ์ในการตีพิมพ์การ์ตูนเรื่องนั้น ๆ อย่างถูกต้องตามกฎหมาย
รายชื่อสำนักพิมพ์ที่เคยผลิตหนังสือการ์ตูนในอดีต แต่ปัจจุบันได้เลิกผลิตแล้ว